എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ : ഫഹദ് അബ്ദുൽ മജീദ്
യെസ് !
മെയ് 15 ന് നൂൾ എന്ന കാട്ടിൽ,
ഊഷ്മളമായ ഒരു പകൽ, അരുവിയുടെ തണുപ്പിൽ
അവൻ വെള്ളം തെറിപ്പിച്ച് കാട്ടിലെ ഏറ്റവും വലിയ സന്തോഷം ആസ്വദിക്കുകയായിരുന്നു.
അപ്പോഴാണ് ഹോർട്ടൻ എന്ന ആന ഒരു ചെറിയ ശബ്ദം കേട്ടത്.
- ഹോർട്ടൻ! - ഹോർട്ടൻ!
ഗുഡ് മോർണിംഗ് കുട്ടികളേ. നിങ്ങളെല്ലാവരും തയ്യാറാണോ ?
- അതേ ! - എന്നാൽ ചാടിക്കോ!
താഴെ നോക്കിനിന്നോ !
ടോമി പുറത്ത് ഉണ്ട്. കെയ്റ്റി , നീ അവിടെയുണ്ടോ ?
ഓക്കേ.
ശ്ശ്.. ദേ അത്...
ഇതാണ് കാട്ടിലെ ഏറ്റവും മനോഹരമായ ജീവികളിൽ ഒന്ന്, ഇല വണ്ട്.
ശത്രുക്കളിൽ നിന്നും രക്ഷപെടാൻ വേണ്ടി അത് ഇലപോലെയാകും.
ഇവൻ നല്ലപോലെ പിടിച്ച് ഇരിക്കുവാണല്ലോ.വാടാ, കുട്ടാ..
നാണിക്കണ്ട .
എനിക്ക് തെറ്റിയെന്നാണ് തോന്നുന്നത്.
ഈ പ്രദേശത്തെങ്ങും തീർച്ചയായും ഇല വണ്ടുകൾ ഇല്ല.അഥവാ ഉണ്ടെങ്കിൽ...
ഇല്ല , അതെല്ലാം എന്‍റെ പുറത്താണ് !
ഞാൻ ഒന്നിനെ വിഴുങ്ങിയെന്ന് തോന്നുന്നു !
ടോമി ! അതിനെ വലിച്ച് പുറത്തെടുക്ക് !
അഹ്, ഓക്കേ.
"ഹംഫിങ് എ ഹംഫ്" ഒരു പരുക്കൻ കംഗാരുവായിരുന്നു
അവൾക്ക് എല്ലാമറിയാം എന്ന ഭാവത്തിൽ നടക്കുന്ന ടൈപ് .
അവൾ തന്നെ എല്ലാ നിയമങ്ങളും ഉണ്ടാക്കി അതെല്ലാം അടിച്ചേൽപ്പിച്ചു.
അങ്ങനെ നൂൾ എന്ന ഈ കാടിന്‍റെ മൂപ്പത്തിയായി അവൾ സ്വയം പ്രഖ്യാപിച്ചു.
ഞാനും മറ്റുകുട്ടികളോടൊപ്പം കളിച്ചാലെന്താ, അമ്മേ ?
എത്ര തവണ ഞാൻ പറഞ്ഞിട്ടുണ്ട്...
കാട് എന്ന് പറയുന്നത് വന്യ ജീവികളെ പോലെ പെരുമാറാനുള്ള സ്ഥലമല്ലെന്ന്.
എന്‍റെ ദൈവമേ, ആ ഹോർട്ടന് ശരിക്കും ഭ്രാന്താണ്.
പിള്ളേരാണെങ്കിൽ അവൻ പറയുന്നത് കേട്ട് ഒരുപാട് പഠിക്കുന്നുമുണ്ട്.
അതേ പഠിക്കുന്നുണ്ട്, ഭ്രാന്തന്മാരായ ഒരുകൂട്ടം മന്ദബുദ്ധികളാകാൻ !
അതുകൊണ്ടാണ് എന്‍റെ റൂഡിയെ സഞ്ചിയിൽത്തന്നെയിരുത്തി പഠിപ്പിക്കുന്നത്.
അങ്ങനെ കംഗാരു അവിടെ നിന്ന് വെറുപ്പോടെ കുറ്റം പറഞ്ഞു കൊണ്ട് നിന്നു.
ഹോർട്ടൻ, അതായിരുന്നു എന്‍റെ ജീവിതത്തിലെ ഏറ്റവും നല്ല സമയം !
നീ ഇനിയെന്താണ് ഞങ്ങളെ കാണിക്കാൻ പോകുന്നത് ?
...ഒരിക്കൽ കൂടി, തരി അവന്‍റെ ചെവിയുടെ അടുത്ത് കൂടി പറന്ന് പോയി.
അപ്പോൾ അവൻ വീണ്ടുമത് കേട്ടു, ഒരു വളരെ നേർത്ത നിലവിളി,
ഒരു തീരെ ചെറിയ ആൾ സഹായത്തിന് വേണ്ടി നിലവിളിക്കുന്നത് പോലെയായിരുന്നു അത്.
അവനെന്താ വിചാരിച്ചതെന്നറിയാമോ ?
ആ ഒരു ചെറിയ തരിയുടെ മുകളിൽ ആരോ ഉണ്ടെന്നവൻ കരുതി.
അല്ലെങ്കിൽ ഒരു കുടുംബം തന്നെയുണ്ടെന്ന് എന്തിനാണവൻ കരുതിയത്.
അത് ചിലപ്പോൾ അങ്ങനെയായിരിക്കാം,
കുട്ടികളുള്ള ആ ഒരു കുടുംബം അവന്‍റെ ചിന്തയിൽ വളരാൻ തുടങ്ങി.
എനിക്ക് ജീവിക്കണം !
എനിക്ക് പോകണം. കെയ്റ്റി നിനക്കാണിനി ഇവരുടെ ഉത്തരവാദിത്തം !
നിൽക്ക് !
- തിരിച്ചു വാ ! - നോക്കി !
ഒന്നു കൂടി ! ഒന്നു കൂടി ! ഒന്നു കൂടി !
- ഞാനാരോ വരുന്നതു കേട്ടു ! - അതെനിക്കു താ !
നിൽക്ക് ! - അലാറം മുഴക്ക് !
എക്‌സ്ക്യൂസ് മി . ഞാൻ വിരണ്ടോടിയതിന് ക്ഷമിക്കണം.
സോറി, വിക്കർഷാംസ് ! ഞാനിതെല്ലാം പിന്നീട് വൃത്തിയാക്കാവേ !
ഉണ്ടകൾ കൊണ്ടുവാ !
എനിക്ക് രാവിലെ തന്നെ പഴത്തിന്‍റെ മണം കിട്ടുന്നത് ഭയങ്കര ഇഷ്ടമാണ്.
ബനാന ഇൻ ദി ഹോൾ !
കമോൺ, കൂട്ടരേ ! നമ്മളെല്ലാം സസ്തനികളല്ലേ !
നയതന്ത്ര വഴിയെല്ലാം പൊട്ടി പാളീസാകാൻ പോകുവാണെന്ന് തോന്നുന്നല്ലോ.
ആ കണ്ടു ! നിന്നെ പിടിക്കും !
ഹായ് , കുട്ടികളെ !
വൗ
അങ്ങനെ.
ഇപ്പോൾ നീ സുരക്ഷിതമാണ്.
എനിക്കറിയാം ഞാൻ നീ പറയുന്നതെന്തോ കേട്ടു. അതെനിക്കറിയാം.
എവിടെയാണ് നീ?
ഹോർട്ടൻ !
സോറി !
ഞാനൊന്ന്..ഒരു തരിയുണ്ട്, അത് സഹായിക്കാൻ വേണ്ടി വിളിച്ചു.
- അപ്പോൾ ഞാൻ... - ഒരു തരി സഹായിക്കാൻ വിളിച്ചെന്നോ ?
അത്, തരിയല്ല വിളിച്ചത്, അത് പൊട്ടത്തരമാണ്.
അങ്ങനെയാണ് ഞാൻ ഉദ്ദേശിച്ചതെന്നാണോ നീ കരുതിയത് ? ഇല്ല, തരിക്ക് സഹായിക്കാൻ വേണ്ടി വിളിച്ചു കൂവാനൊന്നും പറ്റില്ല.
എന്താ ഈ പറയുന്നത്, നടക്കുന്ന കാര്യം വല്ലതും പറ .
അല്ല , ആ തരിയിൽ തീരെ ചെറിയ ഒരാൾ ഉണ്ട്. അയാൾക്കാണെന്‍റെ സഹായം വേണ്ടത്.
വിഡ്ഢിത്തരം . അത്രയും ചെറിയ ആൾക്കാരൊന്നും ഇല്ല !
അത്, ചിലപ്പോൾ അവർ ചെറുതായിരിക്കില്ല.
- നമ്മൾ വളരെ വലുതായിരിക്കും. - ഹോർട്ടൻ .
അങ്ങനെയല്ല, അതിനെക്കുറിച്ച് ഒന്നാലോചിച്ച് നോക്ക്.
ഇപ്പോൾ നമ്മുടെ ലോകത്തെ മുകളിൽ നിന്നും നോക്കുന്ന ഒരാൾ ഉണ്ടെങ്കിലോ ?
അവർക്ക്, നമ്മളായിരിക്കും തരികൾ.
അപ്പോൾ വേറെ ആരെങ്കിലും വന്ന് പറയും,
"ഓഹ് ,അത്രയും ചെറിയ ആൾക്കാരൊന്നുമില്ല" അപ്പോൾ ആദ്യത്തെ ആൾ ചോദിക്കുമായിരിക്കും..
'ഞാനൊരു നുണയനാണെന്നാണോ നീ പറയുന്നത് ?'
അപ്പോൾ രണ്ടാമത്തെയാൾ പറയും " നുണയനാണെങ്കിൽ അങ്ങ് സമ്മതിച്ചേക്ക്"
ഇപ്പോൾ മുഷ്ടികൾ പറക്കുകയാണ്, ആദ്യത്തെയാൾ ഒരു ഇഷ്ടിക എടുക്കും,
ഇനി അടുത്ത കാര്യം പറയുന്നതിന് മുൻപ് നിന്‍റെ സഞ്ചി പൂട്ടി വെക്കുന്നതാകും നല്ലത്.
'ശരിയെടാ, തടിയാ, നിനക്ക് എന്നോട് മുട്ടണോ...'
- ഹോർട്ടൻ ! - എന്താ ?
ആ തരിയിൽ ഒന്നുമില്ല.
- പക്ഷേ ഞാൻ കേട്ടതാണ് - ആണോ ?
ശരിക്കും ? ഓഹ് , എന്‍റെ ദൈവമേ .
പിന്നെന്താ എനിക്കൊന്നും കേൾക്കാൻ പറ്റാത്തത് ?
അത്..
നിനക്കൊരു സാധനത്തെ കാണാനോ കേൾക്കാനോ അറിയാനോ കഴിയില്ലെങ്കിൽ,
അത് നിലനിൽക്കുന്നില്ല.
പിന്നെ സാങ്കല്പികമായ ചെറിയ ആൾക്കാർ ഉണ്ടെന്ന് വിശ്വസിക്കുന്നത്
ഞങ്ങൾ ചെയ്യാത്ത ഒരു കാര്യമാണ് അതൊന്നും ഞങ്ങളീ നൂൾ എന്ന കാട്ടിൽ വെച്ചുപൊറുപ്പിക്കുകയുമില്ല.
ശരിക്കും ? കാരണം ഞാൻ ശരിക്കൊന്ന് ശ്രമിച്ചാൽ, ഇതിൽ വിശ്വസിക്കുന്ന ആരെയെങ്കിലും കിട്ടുമെന്നെനിക്കുറപ്പുണ്ട്.
നീ അങ്ങനെയൊന്നും ചെയ്യാൻ പോകുന്നില്ല.
നീ ഈ നുണയെ കുറിച്ച് ആരോടും ഒരു വാക്ക് പോലും പറയാൻ പോകുന്നില്ല. പ്രത്യേകിച്ചും കുട്ടികളോട്.
നീ അവരുടെ മനസ്സിൽ ഈ വിഡ്ഢിത്തരം പറഞ്ഞ് വിഷം കുത്തിവെക്കാൻ ഞാനനുവദിക്കില്ല.
നമ്മുടെ സമൂഹത്തിന് ഒരു നിലവാരമുണ്ട്, ഹോർട്ടൻ.
നിനക്ക് അതിന്‍റെ ഭാഗമായി തന്നെ ഇരിക്കണമെന്നുണ്ടെങ്കിൽ, നീയാ നിലവാരത്തിൽ ജീവിക്കുന്നതാകും നല്ലത്.
ഹാവ് എ നൈസ് ഡേ.
എന്നാൽ ശരി, ഞാനതൊരു അറിയിപ്പായിട്ട് എടുത്തോളാം.
തീർച്ചയായും നിങ്ങളുടെ അഭിപ്രായത്തെ ഞാൻ മാനിക്കുന്നു.
എനിക്ക് മനസ്സിലാകുന്നില്ല. എനിക്കറിയാം നീ പറയുന്നത് ഞാൻ കേട്ടെന്ന്.
അതെന്‍റെ മുഖത്തെ ഈ മൂക്ക് പോലെ വ്യക്തമാണ്.
അത് തന്നെ . ചിലപ്പോൾ നിനക്ക് ഞാൻ പറയുന്നത് കേൾക്കാൻ പറ്റുന്നുണ്ടാകില്ല.
അതങ്ങനെയല്ലേ വരൂ ! നിന്‍റെ ചെവി തീരെ ചെറുതായിരിക്കുമല്ലോ. ഞാൻ ഉച്ചത്തിൽ സംസാരിക്കേണ്ടി വരും.
ഹലോ !
ഇനി പുറത്തുള്ള വേറെ ചിലരുണ്ട്, എനിക്കറിയാം അവരാരൊക്കെയാണെന്ന്,
അവരാ ദുഷ്ട കംഗാരു പറയുന്നത് സമ്മതിക്കും.
'' അത്രയും ചെറിയ ആൾക്കാരൊന്നും ഉണ്ടാകാൻ യാതൊരു വഴിയുമില്ല. ''
എന്നാൽ, സാധ്യതയുണ്ട് , അവർ ദാ ഇവിടെയുണ്ട്, കാരണം ഹോർട്ടൻ പറഞ്ഞത് ശരിയാണ്.
ഹലോ !!!!!
ആ ഒരു ഹലോ താഴെ വരെ സഞ്ചരിച്ചു.
ആ തരിയുടെ മേഘങ്ങളും കടന്ന് ഒരു ചെറിയ പട്ടണത്തിൽ എത്തി.
അത് ഹൂവില്ലേ എന്നറിയപ്പെടുന്ന ഒരു പട്ടണമായിരുന്നു, അവിടെ ജീവിച്ചിരുന്നത് 'ഹൂ'കൾ ആയിരുന്നു.
അവർ വളരെ സുരക്ഷിതരാണെന്ന് കരുതി സന്തോഷവാർത്തകൾ മാത്രം കേട്ട് സന്തോഷത്തോടെയാണ് ജീവിച്ചിരുന്നത്.
അവരുടെ ലോകം ഒരു ചെടിയുടെ മുകളിലുള്ള വെറുമൊരു തരിയാണെന്നും,
അവർക്ക് അറിയാവുന്ന ആ സന്തോഷകരമായ ജീവിതം അവസാനിച്ചേക്കാമെന്നും അറിയാതെ .
- മുകളിലൂടെ ! - താഴെകൂടെ !
ഹൂവില്ലേയുടെ മേയർ മക്ക്ഡോഡ് എന്ന ഒരാളായിരുന്നു.
പുള്ളി ദൈവഭയമുള്ള മാന്യനായ കുറച്ച് വിചിത്രമായ സ്വഭാവമുള്ള ഒരാളായിരുന്നു.
മേയറിനും ഭാര്യയ്ക്കും കുട്ടികൾ ഉണ്ടായിരുന്നു,
96 പെണ്മക്കളും, ചിലർ ഇവിടെയും ചിലർ അവിടെയും.
സ്നേഹിക്കാൻ 96 പെൺകുട്ടികൾ, പഠിപ്പിക്കാൻ 96 പെൺകുട്ടികൾ,
പക്ഷേ മേയറിന് ഓരോരുത്തർക്കും നൽകാൻ ഏതാനും സെക്കന്റുകൾ മാത്രമേ ഉണ്ടായിരുന്നുള്ളൂ.
അച്ഛാ , എനിക്ക് ഹൂ-സ്റ്റോറി ടെസ്റ്റിൽ ബെറ്റർ ദാൻ ബെസ്റ്റ് കിട്ടി.
ഹൂ-സ്റ്റോറി. എനിക്കത് നല്ല ഓർമ്മയുണ്ട്.
അതാണെന്‍റെ പെണ്മക്കളിൽ ഒരാൾ !
- ഹിൽഡി എന്‍റെ ഹെയർബ്രഷെടുത്തു ! - ഹോളിയാണ് എന്‍റെ ഹെയർബ്രഷെടുത്തത് !
ദേ ! അങ്ങോട്ടു നോക്ക് ! എംസോണ്‍ റിലീസ് - http://www.malayalamsubtitles.org/ www.facebook.com/msonepage
കണ്ടോ. എല്ലാം ശരിയായി.
എനിക്കൊരു ഹോ-ഫോൺ തരാമോ, അച്ഛാ ? എന്‍റെ ക്ളാസ്സിലുള്ള ബാക്കി എല്ലാവർക്കുമുണ്ട്.
ഓഹ്, ശരിക്കും ? എല്ലാവർക്കുമുണ്ടോ ?
ഞാൻ അതെക്കുറിച്ചൊന്നാലോചിക്കാം.
അച്ഛാ , നോക്ക് ! അച്ഛാ , നോക്ക് !
ടൂഫ്.
അത് 'T-H' ആണ് മോളേ, അത് ടൂത്ത് (പല്ല്) എന്നാണ്.
ഹൂവില്ലേയിലെ സമ്പ്രദായം നിങ്ങളുടെയോ ഞങ്ങളുടെയോ പോലെയായിരുന്നില്ല.
മേയറുടെ ഏറ്റവും മൂത്ത കുട്ടിയായിരിക്കും അടുത്ത മേയർ.
അപ്പോൾ ആരായിരുന്നു മൂത്തയാൾ ? നടുവ് നിവർത്തി നിന്ന് അവരെ നയിക്കേണ്ടയാൾ ?
അത് പുള്ളിയുടെ മകൻ ജോജോ ആയിരുന്നു, കൂട്ടത്തിലെ ഏറ്റവും ചെറിയ ഹൂ.
അപ്പോൾ, ജോജോ, എന്താണ് കുലുങ്ങുന്നത് ? എന്താണ് നടക്കുന്നത് ? എന്തായിരുന്നു ആ വാക്ക് ?
ഇപ്പോൾ , എനിക്കും നിങ്ങൾക്കും ശരിക്കും വ്യക്തമായി.
ജോജോയ്ക്ക് അവന്‍റെ അച്ഛന്‍റെ ജോലികളിൽ താത്പര്യമില്ലെന്ന്.
പക്ഷേ മേയർ വ്യാമോഹം കാരണം സമ്മർദ്ദം ചെലുത്തി,
ജോജോ അപ്പോൾ വെറുതെ നിശ്ശബ്ദനായി ആധിപൂണ്ടിരിക്കുകയായിരുന്നു.
ഓഹ് , ജോജോ !
- ഏയ് , അവനെങ്ങനെയാണ് കൂടുതൽ സമയം കിട്ടുന്നത് ? - അത് ശരിയല്ല.
മോനേ ! ഏയ് !
പിന്നെ അവനെന്താ അത് പറയാതിരുന്നത് ?
എനിക്ക് തോന്നുന്നത് അത് പറഞ്ഞാൽ അച്ഛന് നിരാശയാകും എന്നവൻ പേടിച്ചിരുന്നു എന്നാണ്.
നിനക്കറിയാമോ എന്താണ് മനോഹരമെന്ന് ?
ഇതാണ് മനോഹരം.
ഈ മതിലിൽ തൂങ്ങിക്കിടക്കുന്ന ചിത്രങ്ങളിലെ പുരുഷന്മാരെയും സ്ത്രീകളെയുമൊന്നു നോക്ക്.
എന്‍റെ മോനേ, നൂറ്റാണ്ടുകളിലായി വ്യാപിച്ച് കിടക്കുന്ന ഒരു കുടുംബ പാരമ്പര്യത്തിന്‍റെ ഒരു ഭാഗമാണ് നീയും.
നിനക്കൊരു കാര്യമറിയാമോ ? മോന്‍റെ അപ്പൂപ്പൻ ഈ ഹൂവില്ലേയുടെ ഒരു മേയറായിരുന്നു,
മോന്‍റെ മുതുമുത്തശ്ശി മുതലതേ, അത് തന്നെ,
മുതൽ മുകളിലേയ്ക്ക്.
മോന്‍റെ മുതു-മുതു-മുതു-അത്ര മുതുവല്ലാത്ത-
മുതു-മുതു-മുതു-മുതു-മുതു-മുതു-മുതു-മുതു-മുതു-മുതു
മുത്തച്ഛൻ വരെ.
ഒരിക്കൽ ഞാനും അവർക്കൊപ്പം ചേരുമെന്നാണ് പ്രതീക്ഷ.
മഹാന്മാരിൽ ഒരാൾ ആകുമെന്ന്.
ഒരു മേയർ ആകുന്നത് പോലെ വേറെയൊന്നും വരില്ല , ജോജോ.
എനിക്ക് പ്രമേയങ്ങളിൽ ഒപ്പ് വെക്കാം, നിയമങ്ങൾ പാസ്സാക്കാം, ബഡ്ജറ്റ് അവതരിപ്പിക്കാം..
പിന്നെ എഡിബിൾ പരേഡിൽ എനിക്കാണാ ഭീമൻ മീറ്റ് ബോളിന്‍റെ മുകളിലിരിക്കാൻ പറ്റുന്നത്.
ഒരിക്കൽ, അത് നീയുമാകാം , ജോജോ
ഒരിക്കൽ നീയായിരിക്കും മേയറിന്‍റെ സ്ഥാനത്തിരിക്കുന്നയാൾ.
നീ... നീയൊന്ന്...
നിനക്കറിയാമോ ഞാനെന്താണുദ്ദേശിച്ചതെന്ന് ?
ഓക്കേ . നല്ല വണ്ണം സംസാരിച്ചു.
നമ്മൾ ഇതേക്കുറിച്ച് സംസാരിച്ചതിൽ എനിക്ക് സന്തോഷമുണ്ട്.
അത് ഞാനിപ്പോൾ ഒറ്റയ്ക്ക് തുടരുന്നു. കൊള്ളാം.
അവിടെ ഇരിക്കട്ടെ . ഇത് നല്ല സൗകര്യമായിരിക്കും.
ഇതിന് ഒരു കുഴപ്പവുമില്ല, മോർട്ടൻ. ഇതിന് ഒരു കുഴപ്പവുമില്ല
നീയും ഞാനും തരിയും കൂടി കാറ്റ് കൊള്ളുന്നു.
നമ്മളൊരു ക്ലബ്ബാണ്. നമ്മളൊരു സംഘമാണ്. നമുക്ക് ഈ പ്രശ്‌നത്തിൽ ഒരു വോട്ടെടുക്കാം.
നമുക്ക് ഈ ലോകത്തിലെ ശക്തികളെ നിയന്ത്രിക്കുന്ന ഒരു രഹസ്യ സംഘമാകാം.
- ഹോർട്ടൻ . - പിന്നെ വേറെയാർക്കും ചേരാൻ പറ്റില്ല.
അവർ കോമാളി തൊപ്പി ധരിക്കുന്നത് വരെ.
ഇത് കേൾക്ക് , ഹോർട്ടൻ !
നാം സഹോദരൻ മോർട്ടനെ തിരിച്ചറിയുന്നു.
നീ ഈ തരി കണ്ടുപിടിച്ചതിലൊക്കെ എനിക്ക് വളരെയധികം സന്തോഷമുണ്ട്.
പക്ഷേ നീയത് മനസ്സിൽത്തന്നെ സൂക്ഷിക്കുന്നതിനെക്കുറിച്ച് ഒന്നാലോചിക്കുന്നതാകും നല്ലത്.
എന്താ ? അതെന്താ ?
ഏതായാലും നീ സംസാരിക്കുന്നത് ഒരു ചെടിയോടാണ്. അതത്ര ശരിയായിട്ടു തോന്നുന്നില്ല.
എന്താണ് ശരിയല്ലാത്തതെന്ന് നിനക്കറിയാമോ ?
നീയീ തരിയെക്കുറിച്ചു സംസാരിക്കുന്നത് അതിവിടെയില്ലാത്തതു പോലെയാണ്.
തരി നിന്നെ കുറിച്ച് മോശമായിട്ടൊന്നും പറഞ്ഞിട്ടില്ല.
പക്ഷേ ,ഏയ് ! നീയൊരു ഉയർന്ന സ്ഥാനത്ത് ഉള്ളവനാണെന്ന നിന്‍റെ അബദ്ധധാരണയ്ക്ക് ഗുഡ് ലക്ക്.
ആ തരിക്ക് എന്നെക്കുറിച്ചതിനിഷ്ടമുള്ളതെന്തും വിചാരിക്കാം. അത് വെറുമൊരു തരിയല്ലേ.
എന്താണിവിടെ നടക്കുന്നതെന്നെനിക്ക് മനസ്സിലായി.
മോർട്ടൻ , ഞാനും തരിയും തമ്മിൽ എത്ര തന്നെ അടുത്തെന്നു പറഞ്ഞാലും,
തരിക്കൊരിക്കലും നിനക്ക് പകരമാവാനാവില്ല.
എനിക്കാകെയുള്ള വിഷമം എനിക്കതീ സാഹചര്യത്തിൽ പറയേണ്ടി വന്നത് മാത്രമാണ്.
ഏതായാലും അത് വളരെ നന്നായി, ഹോർട്ടൻ. അത് ശരിക്കും ആശ്വാസം തന്നു.
ഇത് നീ മനസ്സിൽത്തന്നെ വെക്കാൻ ശ്രമിക്കണം. എംസോണ്‍ റിലീസ് - http://www.malayalamsubtitles.org/ www.facebook.com/msonepage
പിന്നെ കാണാം. ഒന്ന് ശ്രമിക്ക്.
ഹേയ് , ഹോർട്ടൻ ! എന്താ അത് ?
എന്ത് ? ഒന്നുമില്ല !
ഞങ്ങളൊന്നും ചെയ്യുന്നില്ല.
- ഞങ്ങൾ സത്യമായിട്ടും ഒറ്റയ്ക്കാണ് - ആരാണീ 'ഞങ്ങൾ'?
'ഞങ്ങളോ '? എന്ത് ? 'ഞങ്ങളോ '? ഞാനങ്ങനെ പറഞ്ഞോ ? അത് ഞാൻ ... ഓഹ്.
ഇല്ല , ഞാനൊരിക്കലും അങ്ങനെ പറയില്ല , അങ്ങനെ പറഞ്ഞാൽ അതിനർത്ഥം..
ഞാൻ ആരുടെയോ കൂടെയാണ്,ഒറ്റയ്ക്കല്ല എന്നല്ലേ.
ഓക്കേ , ശരിക്കും , നിങ്ങൾക്കതാരോടും പറയാനാവില്ല. ഞാനതുദ്ദേശിച്ച് തന്നെ പറഞ്ഞതാണ്.
ആരെങ്കിലും ഇതറിഞ്ഞാൽ, അത് വളരെ വളരെ മോശമായിരിക്കും.
അതെന്താ അങ്ങനെയെന്നെനിക്കറിയില്ല.
ഞങ്ങളാരോടും പറയില്ല.
അഥവാ പറഞ്ഞാൽ ആരോടും പറയരുതെന്നവരോട് പറഞ്ഞേക്കാം.
പെർഫെക്റ്റ് !
ഓക്കേ , ഞാനൊന്ന് കുളിക്കട്ടെ.
എന്‍റെ തൊലിയൊക്കെ ഉണങ്ങി വരണ്ട് ഏതാണ്ട് ചാരനിരമായി.
ഹോർട്ടൻ കണ്ടെത്തിയ ആ തരിയെ കുറിച്ചും.. അത് മുങ്ങി ചാകാൻ നേരം എങ്ങനെയാണ്
അതിനെ രക്ഷിച്ചത് എന്നുമെല്ലാം വ്യക്തമായി പറഞ്ഞ് കൊണ്ടിരിക്കുമ്പോൾ..
മേയർ രാവിലത്തെ സവാരിക്ക് ഇറങ്ങി..അപ്പോൾ..
അയാൾ പോയ വഴിയിലെങ്ങും കാര്യങ്ങൾ പഴയത് പോലെയല്ല എന്ന കാര്യം ശ്രദ്ധിച്ചു.
പക്ഷേ ദയവുചെയ്ത് അതിന് ഹോർട്ടനെ കുറ്റപ്പെടുത്തരുത്, അവനറിയില്ലായിരുന്നു മുകളിലുള്ള ഒരു ചെറിയ കുലുക്കം..
...അപ്പോൾ ഞാൻ വെള്ളത്തിലേക്ക് ഇങ്ങനെയെടുത്തു ചാടി.
വളരെ വലിയ ഒരു കുലുക്കമായിരിക്കും താഴെയെന്ന്.
ഏയ്, ജോ, കഠിനമായി പണിയെടുക്കല്ലേ.
ഈ ആഡംബര കെട്ടിടങ്ങളൊന്നും തനിയെ ഉണ്ടാവില്ല.
ഏയ് , അതു കണ്ടോ ! അവ തന്നെ ഉണ്ടാകുമെന്ന് തോന്നുന്നു.
ഓക്കേ , അത് സംഭവിച്ചു.
അപ്പോൾ, മേയറിന് അറിയാമായിരുന്നു അന്ന് പുള്ളി കണ്ട ആ അസാധാരണമായ
കാര്യങ്ങളെല്ലാം അറിയിക്കേണ്ടത് തന്‍റെ ജോലിയാണെന്ന്. പക്ഷേ ഒരു പ്രശ്നമുണ്ടായിരുന്നു.
പുള്ളിയുടെ ഇച്ഛാശക്തി വളരെ ശക്തമായിരുന്നെങ്കിലും..
- നീ താമസിച്ചു - നന്ദി , മിസ്സ്‌ യെൽപ്പ്.
ഹൂ വില്ലേയിൽ ഒരിക്കലും ഒരു പ്രശ്നവുമുണ്ടായിട്ടില്ല.
♫ നമുക്ക് വേണ്ടതെല്ലാം ഇവിടെയുണ്ട്. ഇവിടെയുള്ളതെല്ലാം തന്നെ ഞങ്ങൾക്ക് മതിയല്ലോ. ♫
♫ ഞങ്ങൾക്ക് ഹൂ വില്ലേയിലെ ജീവിതം ഇഷ്ടമാണ്. ഒരുപാട് ഇഷ്ടമാണ്. ♫
ഹൂവില്ലേയിൽ ഒരു നൂറ്റാണ്ടാകാൻ പോകുന്നതിന്‍റെ തിരക്കിലാണ് നമ്മളെല്ലാവരും...
അതുകൊണ്ട് നമുക്കീ മീറ്റിംഗ് വേഗം തന്നെ ആരംഭിക്കാം.
മി. മേയർ, നിങ്ങൾക്ക് ഞങ്ങളോടൊരു ഗുഡ് ന്യൂസ് പറയാനുണ്ടെന്ന് തോന്നുന്നു.
അത് , ഒരു ന്യൂസ് തന്നെയാണ്.
പക്ഷേ അതിനെ ഗുഡ് എന്ന് പറയണോ ബാഡ് എന്ന് പറയണോ വേറെയെന്തെങ്കിലും പറയണോ എന്നെനിക്കറിയില്ല.
ഈയിടെയായിട്ട് ഹൂവില്ലേയിൽ ചില വിചിത്രമായ കാര്യങ്ങൾ നടക്കുന്നത് ഞാൻ ശ്രദ്ധിച്ചു .
നല്ല 'വിചിത്ര'മായ കാര്യങ്ങളാണോ നടക്കുന്നത്?
അത് ,അറിയാല്ലോ , ചെറിയ കുലുക്കങ്ങളും, ആകാശത്ത് മേഘങ്ങൾ ഉരുണ്ട് കൂടുന്നതും.
എനിക്ക് തോന്നുന്നത്, വെറുതെയൊരു സുരക്ഷയ്ക്ക് വേണ്ടി,
നമ്മൾ ഹൂ-നൂറ്റാണ്ടാഘോഷങ്ങൾ മാറ്റിവെക്കുന്നതിനെക്കുറിച്ച് ചിന്തിക്കണമെന്നാണ്.
എന്ത് ചിന്തിക്കണമെന്ന് ?
ഹൂ- നൂറ്റാണ്ടാഘോഷം മാറ്റിവെക്കുന്നതിനെക്കുറിച്ച് .
എന്ത് ? കാര്യമെന്താണെന്ന് പറയെടോ , മനുഷ്യാ
ഹൂ- നൂറ്റാണ്ടാഘോഷം മാറ്റിവെക്കണമെന്ന്, മനസ്സിലായോ ?
നമ്മൾ ഹൂവില്‍ സന്തോഷത്തോടെയും ഐക്യത്തോടെയും 100 വർഷം തികച്ചത് ആഘോഷിക്കാനൊരുങ്ങുമ്പോൾ,
തനിക്കത് മാറ്റി വെക്കണമല്ലേ ?
അത് , ഹൂവില്ലേ സുരക്ഷിതമല്ലെങ്കിലോ ?
ഹൂവില്ലേയിൽ ഒരിക്കലും ഒരു കുഴപ്പവും സംഭവിക്കില്ല.
സംഭവിച്ചിട്ടുമില്ല ഇനിയൊട്ട് സംഭവിക്കാൻ പോകുന്നുമില്ല, വെറുതെ ഓരോന്ന് പറയെല്ലേടോ വിഡ്ഢി !
ഹൂ - നൂറ്റാണ്ടാഘോഷം തീരുമാനിച്ചത് പോലെത്തന്നെ നടക്കും.
ഈ മേയർ വെറുതെ ഓരോ പൊട്ടത്തരം പറയുന്നതാണ്. എംസോണ്‍ റിലീസ് - http://www.malayalamsubtitles.org/ www.facebook.com/msonepage
ഇനി ഇന്ന് മുതൽ എല്ലാവരുടെയും മുഖങ്ങളിൽ പുഞ്ചിരി മാത്രമായിരിക്കും .
അത് വേദനിച്ചു !
പെണ്ണേ , എനിക്കിപ്പോൾ തന്നെ 15,000 സുഹൃത്തുക്കളുണ്ട്.
എന്താ ? നീയുദ്ദേശിച്ചത് , അതെന്നെപ്പോലെയുണ്ടെന്നോ ?
അത് ഞാൻ 10 കൊല്ലം മുമ്പ് ഇരുന്നത് പോലെയുണ്ട്. ഒരു സെക്കന്‍റ്. ഒന്ന് നിൽക്ക്.
ഞാനൊരു വിഡ്ഢിയാണെന്നാണോ വിചാരം . എങ്കിലല്ല.
എന്നെ കണ്ടിട്ട് വിഡ്ഢിയായി തോന്നുന്നുണ്ടോ ?
- അത് ഞാൻ പറയണോ ? - ഞാനൊരു വിഡ്ഢിയല്ല.
അവനെന്നെ വിഡ്ഢിയെന്ന് വിളിക്കാനുള്ള ധൈര്യമുണ്ടായോ ? ഞാനൊരിക്കലും ഒരാളെ വിഡ്ഢിയെന്ന് വിളിക്കില്ല.
അവനാണ് മണ്ടൻ ! അവന്‍റെ മോന്ത കണ്ടില്ലേ !
യക്ക് !
നിന്‍റെ മുഖത്തേക്കൊന്നു നോക്ക്.
തലയിൽ ഒരു സ്റ്റാപ്ളർ കൂടി അടിച്ചാൽപ്പിന്നെ തന്നെക്കാണാൻ വളരെ മോശമായിരിക്കുമെന്നു ഞാൻ ബെറ്റ് വെക്കുന്നു.
വോ ! വോ .
- നന്ദി , മിസ്സ്‌ യെൽപ്പ് . - യൂ ആർ വെൽക്കം.
ഹലോ ?
ആരാ അത് പറഞ്ഞത് ? മാറ് ! ഞാൻ നിന്നെയിടിക്കും!
ഹലോ?
ഹലോ
ആരാ അവിടെ ?
ഇത് മേയറാണ്.
മേയറോ ? മേയർ !
ഞാൻ മേയറിനോടാണ് സംസാരിക്കുന്നത്.
എനിക്കറിയാമായിരുന്നു. എനിക്കറിയാമായിരുന്നു എനിക്കറിയാമായിരുന്നു തരിയിൽ ജീവനുണ്ടെന്ന്.
'ഈ തരിയിലോ '? ഏത് തരിയിൽ ?
അത് സത്യത്തിൽ, ഇതെങ്ങനെയാണ് നിന്നോട് പറയേണ്ടതെന്നെനിക്കറിയില്ല.
നീയൊരു തരിയിലാണ് ജീവിക്കുന്നത്.
ഉണക്കക്കുഴലിൽ നിന്നുള്ള ശബ്ദമേ, എനിക്ക് നീ പറയുന്നത് സമ്മതിച്ചു തരാൻ വിഷമമുണ്ട്.
പക്ഷേ ഞാൻ ജീവിക്കുന്നത് ഹൂവില്ലേയിൽ ആണ്.
എന്നാൽ , ആ ഹൂവില്ലേ ഒരു തരിയാണ്.
ശരി.
ഓക്കേ , കാര്യമായിട്ടാണോ , ആരാ താൻ ?
ഇത് അക്കൗണ്ടിങ്ങിലെ ബർഫാണോ ?
അല്ല. ഇത് ഹോർട്ടൻ ആണ് . ഞാനൊരു ആനയാണ്.
ഓക്കേ , 'ഹോർട്ടൻ .'
മ്മ് .. കള്ള പേര് . നീ എവിടെയാ ?
അത്, നീ നിൽക്കുന്ന സ്ഥലം വെച്ചാകുമ്പോൾ ഞാൻ ആകാശത്തിൽ ആണെന്ന് തോന്നുന്നു.
നീയുമായി താരതമ്യം ചെയ്യുമ്പോൾ, ഞാൻ വളരെ വലുതാണ്.
അത് പറഞ്ഞപ്പോഴാണ്.. ഞാൻ നീന്തിയതുകൊണ്ട് ഇപ്പോൾ കുറച്ചധികം മെലിഞ്ഞിട്ടുണ്ട്.
നിന്‍റെ ലോകം മുഴുവൻ എന്‍റെ ലോകത്തിലെ ഒരു പൂവിൽ കൊള്ളും.
ഓഹ്, എടോ ബർട്ടേ.. എന്തൊരു തള്ളാടോ ഈ തള്ളുന്നത്.
വിശ്വാസം ഇല്ലേ ? ഞാൻ നിന്നെ ഒരു തണലത്ത് കൊണ്ടുവെക്കുമ്പോൾ എന്താ സംഭവിക്കുന്നതെന്നു നോക്കിക്കോ.
ഇങ്ങനെയൊന്നും സംഭവിക്കാൻ ഒരു സാധ്യതയും ഇല്ലാത്തതാണല്ലോ...
ഇരുട്ട്.
വെളിച്ചം.
ഇരുട്ട്.
വെളിച്ചം . ഇരുട്ട്, വെളിച്ചം . ഇരുട്ട്, വെളിച്ചം . ഇരുട്ട്,വെളിച്ചം . ഇരുട്ട്,
വെളിച്ചം !
കണ്ടില്ലേ ?
നമ്മളെന്തോ ഭയങ്കര പ്രാപഞ്ചികമായ കൂടിച്ചേരലിന്‍റെ നടുക്കാണ്.
രണ്ട് അതി ബ്രഹത്തായ ലോകങ്ങൾ വളരെ അത്ഭുതകരമായ രീതിയിൽ കൂടി ചേരുന്നു.
എന്‍റെത് , അതി ബൃഹത്താണ് ! നിന്‍റെത് , സൂക്ഷമമാണ്.
എങ്കിലും നമുക്കു തമ്മിൽ എങ്ങനെയോ സംസാരിക്കാൻ കഴിയുന്നു.
അതിനെക്കുറിച്ചൊന്നാലോചിച്ചാൽ, അത് വളരെ മനോഹരമാണെന്ന് കാണാം.
താഴെ അവിടെ കുഴപ്പമൊന്നുമില്ലല്ലോ അല്ലേ ?
അറിയില്ല . നീ പറ.നീയല്ലേ നിന്‍റെ തരിയും പിടിച്ച് നിൽക്കുന്നത്.
ഞാനാണ് തരിയും പിടിച്ച് നിൽക്കുന്നത്.
എംസോണ്‍ റിലീസ് - http://www.malayalamsubtitles.org/ www.facebook.com/msonepage
നിങ്ങൾ വിഷമിക്കേണ്ട, മേയർ.
ഹോൾഡ് , പ്ലീസ് !
എന്താണ് ഇതിന്‍റെയെല്ലാം അർത്ഥം ? മേയറിന് ഒരു പിടിയുമില്ല.
അതുകൊണ്ട് പുള്ളി നേരെ ഹൂവിലെ ഡോ.ലൂറു എന്ന ബുദ്ധിരാക്ഷസ്സനായ സ്റ്റാഫിന്‍റെ ഓഫീസിലേയ്ക്ക് ഓടി.
ഡോ.ലൂറു!
ഇത് ശരിക്കും വട്ടാണ് !
മി.മേയർ
ഞാനെങ്ങനെയാണ് നിങ്ങളെ സഹായിക്കേണ്ടത് ?
എനിക്കറിയില്ല. ഏയ് , ഞാൻ ആലോചിക്കുകയായിരുന്നു..
നമ്മുടെ ഈ ലോകം ശൂന്യാകാശത്ത് കൂടി ഒഴുകി നടക്കുന്ന ഒരു ചെറിയ തരിയാണെങ്കിൽ,
നമ്മളെങ്ങനെ അതറിയും ?
അത്, നിങ്ങളെന്തിനാ ഇങ്ങനെയൊക്കെ ചോദിക്കുന്നത് ?
ഒന്നുമില്ല. ഒരു കാരണവുമില്ല . എനിക്ക് ഓർമ്മ പോലുമില്ല.
അതേ ,എനിക്കോർമ്മയുണ്ട് . എന്താണെന്നോ?
ഒരാൾ എന്നോട് അതിനെക്കുറിച്ച് സംസാരിച്ചിരുന്നു.
ആകാശത്തുള്ളയൊരു ആനയൊന്നുമല്ല. താഴെ തന്നെയുള്ള ഒരാൾ.
അതിനൊരുപാട് അനന്തരഫലങ്ങൾ ഉണ്ടാകാം.
നല്ല അനന്തര ഫലങ്ങളാണോ ?
ഒരു ചെറിയ തരിയല്ലേ ?
അതേ . ചെറിയയൊരു തരി.
ഒഴുകി നടക്കുന്നുവല്ലേ.
അത്, നമുക്ക് വിശദീകരിക്കാൻ കഴിയാത്ത കുലുക്കങ്ങൾ അനുഭവപ്പെടാം, വിചിത്രമായ കാലാവസ്ഥാ മാറ്റങ്ങളുണ്ടാകാം,
പിന്നെ അവസാനം നമുക്ക് ഏതെങ്കിലും തരത്തിലുള്ള ഒരു സന്തുലിതാവസ്ഥയിൽ എത്താൻ കഴിഞ്ഞില്ലങ്കിൽ,
നമ്മുടെ ലോകം തന്നെ നശിച്ചു പോയേക്കാം.
നശിച്ചു പോകുമെന്നോ ? നശിച്ചു പോകും. ഓഹ് , നശിച്ചു പോകും...
ഹോർട്ടൻ !
അല്ല, ഇത് ബെന്നിയാണ്.
ഹോർട്ടൻ ഇപ്പോൾ തിരക്കിലാണ്.
അല്ല . ഞാൻ തമാശ പറഞ്ഞതല്ലേ.
ഇത് ഞാൻ തന്നെയാ.
നമ്മുടെ കാര്യത്തിൽ ഒരു തീരുമാനമായി.
ഹോർട്ടൻ, എനിക്ക് നിന്‍റെ ചെറിയൊരു സഹായം വേണ്ടി വരുമെന്നാണ് കാണുന്നത്.
ആ തരി ഇങ്ങനെ നീങ്ങിക്കൊണ്ടേയിരുന്നാൽ ,
ഞങ്ങളുടെ ലോകം പൂർണ്ണമായും നശിച്ചുപോകും എന്നാണ് കാണുന്നത്.
അതുകൊണ്ട് നീ ഞങ്ങൾ ഹൂകൾക് സുരക്ഷിതവും , സ്ഥിരതയുള്ളതുമായ ഒരു സ്ഥലം കണ്ടെത്തിത്തരണം.
പെട്ടെന്ന് വേണം.
അതിനൊന്നും കുഴപ്പമില്ല , മി. മേയർ . നമുക്ക് നോക്കാം..
വൗ , അതൊരു നല്ല സ്ഥലമാണല്ലോ.
ഹലോ. കുഴപ്പമൊന്നുമില്ലല്ലോ അല്ലേ ?
അവിടെ .മുകളിൽ എന്താണ് നടക്കുന്നത് ?
ഈ കാട് മുഴുവൻ മരണക്കെണിയാണ് !!.
ഓഹ് , നിൽക്ക് . ഒരു നല്ല സ്ഥലമുണ്ട്.
അപ്പോഴായിരുന്നു ഹോർട്ടൻ നൂൾ പർവ്വതത്തിന്‍റെ മുകളിൽ,
വളരെ സമാധാനപൂർണ്ണവും, ശാന്തവും തണുപ്പുള്ളതുമായ ഒരു ചെറിയ ഗുഹ കണ്ടത്.
അവിടെ മണ്ണിൽ വളർന്ന ഒരു സൂര്യകാന്തിപ്പൂവ് അഭിമാനത്തോടെ തലയുയർത്തി നിൽപ്പുണ്ടായിരുന്നു.
അവനറിയാമായിരുന്നു, അവിടെയെല്ലാ ഹൂകളും സുരക്ഷിതരായിരിക്കുമെന്ന്.
ഞാനത് കണ്ടുപിടിച്ചു, മേയർ, വളരെ അനുയോജ്യമായൊരു സ്ഥലം.
ദാ അവിടെ മുകളിൽ.
- നൂൾ പർവ്വതത്തിന് മുകളിൽ. - മേയർ ?
നിങ്ങൾക്കത്--
നല്ല തിളക്കം...
ഹൂ -നൂറ്റാണ്ടാഘോഷ കമ്മിറ്റി നിങ്ങൾക്ക് വേണ്ടി കാത്തിരിക്കുകയാണ്.
നിങ്ങൾ വേണം എഡിബിൾ പരേഡിന് ആ ഭീമൻ മീറ്റ്ബോൾ സംരക്ഷിക്കാൻ.
പിന്നെ നിങ്ങൾക്ക് ഹൂ-റൂട്ട് കനാൽ ചെയ്യാനുമുണ്ടല്ലോ.
എല്ലാത്തിന്‍റെയും മുന്നിൽ 'ഹൂ' എന്ന് ചേർത്താലൊന്നും വേദനയൊട്ടും കുറയാൻ പോകുന്നില്ല.
വെറുതെ സമയം കളയാമെന്ന് മാത്രം.
എനിക്ക് പോകണമെന്നില്ല.
ഇത് കേൾക്ക് , ഹോർട്ടൻ , എനിക്ക് പോകണം.
ഭീമൻ മീറ്റ്ബോളിന് എന്തോ കുഴപ്പമുണ്ടെന്നാണ് തോന്നുന്നത്.
സർ, നിങ്ങൾ ആ മീറ്റ്ബോളിന്‍റെ കാര്യം മാത്രം നോക്കിയാൽ മതി. പേടിക്കുന്ന കാര്യം എനിക്ക് വിട്ടേക്ക്.
അങ്ങനെയാണ് ഹോർട്ടൻ തരിയിലുള്ള ആ ചെറിയ ലോകത്തെ രക്ഷിക്കാൻ തീരുമാനിച്ചുള്ള അവന്‍റെ അപകടകരമായ ദീർഘയാത്ര തുടങ്ങിയത്.
ഹോർട്ടൻ വിശ്വസ്‌തനും ശക്തനും ദയാലുവുമായിരുന്നു.
എനിക്ക് നിന്നെ കിട്ടി.
അവനൊരു വീരനായകനായിരുന്നു.
ഞാൻ നിന്നെ സംരക്ഷിക്കും !
...കുറഞ്ഞത് അവന്‍റെ മനസ്സിലെങ്കിലും.
നമ്മൾ അദൃശ്യരാകണം. നിശബ്ദമായി വേണം യാത്രചെയ്യാൻ.
നശിപ്പിക്കാൻ വേണ്ടി നമ്മളെ തിരയുന്ന ദുഷ്ട ശക്തികൾ ഉണ്ടാകും.
അപ്പോൾ നിനക്കെന്നെ ഒളിഞ്ഞിരുന്ന് ആക്രമിക്കാമെന്നാണോ കരുതുന്നത് ?
എന്‍റെ വിദ്യകൾക്കൊന്നും നീ ചേരില്ലെന്ന് വ്യക്തമായി.
നീ കൊമ്പൊടിക്കുന്ന വിദ്യ ശരിക്കും പഠിച്ചെന്ന് ഞാൻ കണ്ടു. ഞാൻ ഉരുളുന്നത് കണ്ടോ !
മോർട്ടൻ എലി, പോ !
നിനക്ക് നല്ല വേഗതയുണ്ട്, ഹോർട്ടൻ, പക്ഷേ കംഗാരുവിന് കൂട്ടായി കുരങ്ങൻമാരുണ്ട്.
ഞാനീ കുരങ്ങന്മാരെ വെറും കുരങ്ങന്മാരാക്കും. അതാണവരുടെ വിധി.
കൂടുതൽ ചെടികൾ !
ഹോർട്ടൻ ആണ് അവരിൽ എല്ലാവരിലും വെച്ച് ഏറ്റവും ധീരനായ നായകൻ.
- ഹോർട്ടൻ! - മോർട്ടൻ !
പോ !
പക്ഷേ നൂൾ പർവ്വതം അങ്ങോട്ടല്ലേ .
നൂൾ പർവ്വതത്തിന്‍റെ മുകളിലേയ്ക്ക് ! ഒരു മിന്നൽ പോലെ ! വേഗം പോ.
സോറി , കുട്ടാ. എംസോണ്‍ റിലീസ് - http://www.malayalamsubtitles.org/ www.facebook.com/msonepage
നിനക്ക് കുഴപ്പമൊന്നുമുണ്ടാകില്ല. ആശ്വാസം തരുന്ന കാര്യങ്ങൾ മാത്രമാലോചിക്ക്.
- ഹോർട്ടൻ ! നോക്ക് ! - ഹോർട്ടൻ ! നോക്ക്, നോക്ക്, നോക്കാൻ !
ഞങ്ങൾക്കെല്ലാവർക്കും ഓരോ ലോകമുള്ള ചെടികൾ കിട്ടി !
അതേ.
എന്‍റെ ലോകത്തിലെല്ലാവരും കുട്ടിക്കുതിരകളാണ്.
അവരെല്ലാം മഴവില്ലും ചിത്രശലഭങ്ങളെയും ആണ് തിന്നുന്നത്.
അത് മനോഹരമായിരുന്നു, കെയ്റ്റി.
വളരെ വിചിത്രമായ രീതിയിൽ നോക്കുമ്പോൾ.
എന്‍റെ ലോകം അറിയപ്പെടുന്നത് ജെസ്സീക്ക-ലാൻഡ് എന്നാണ്. അവിടെയുള്ള എല്ലാവരും മഹാറാണി ജെസ്സീക്കയെയാണ് ആരാധിക്കുന്നത്.
കാരണം ജെസ്സീക്ക വളരെ സുന്ദരിയായിരുന്നു.
ജെസ്സീക്ക, അതടിപൊളിയായിരുന്നു.
- റൂഡി ! - അമ്മേ , സൂക്ഷിച്ച് !
എന്‍റെ ബെസ്റ്റ് ഫ്രണ്ട് തിഡ്വിക്ക് അതിലാണ് ജീവിക്കുന്നത്.
റൂഡി , ഇതിലാരും ജീവിക്കുന്നില്ല. അതൊന്നും സാധ്യമല്ല.
ആ ഹോർട്ടൻ ഒരു ശല്യമായിട്ടുണ്ട്.
അമ്മേ, അമ്മേ! പ്ലീസ് , എന്നോടിങ്ങനെ ചെയ്യല്ലേ.
മോളേ , നിന്‍റെ മുറിയിലേയ്ക്ക് പോ.
ഹോർട്ടൻ !
ഇത് കൊള്ളാം !
നീയെന്താ ചെയ്യുന്നതെന്നാണ് വിചാരം ?
നീയും നിന്‍റെ ലോകവും കുഴപ്പത്തിലാണ്.
- നമ്മൾ സംസാരിച്ചതെല്ലാം നീ മറന്നോ ? - ഓഹ് , ഇല്ല . ഞാനൊരു ആനയാണ്.
ആനകൾ ഒന്നും മറക്കാറില്ല. സത്യത്തിൽ അതൊരു ശാപമാണ്.
എനിക്കോർമ്മയുണ്ട് ഞാനെന്‍റെ തലയിലായിരിക്കുമ്പോൾ, നീ ഹംഫ് എന്ന് പറഞ്ഞത്.
അപ്പോൾ ഞാൻ മുകളിലേയ്ക്ക് നോക്കി, അപ്പോൾ നീചോദിച്ചു 'നീയെന്താ ഈ ചെയ്യുന്നതെന്ന്?"
അപ്പോൾ ഞാനാ തരിയെക്കുറിച്ചുള്ള കാര്യം പറഞ്ഞു.
അപ്പോ നീയെന്‍റെ ചെവിക്കു പിടിച്ച് വലിച്ചിട്ട് എന്‍റെ നെറ്റിക്കിട്ട് കുത്തി.
- ഹോർട്ടൻ ! - നീ അങ്ങനെ ചെയ്തിട്ടല്ലേ
ആ ചെടിയെനിക്ക് താ, ഹോർട്ടൻ. ഇപ്പോൾ തന്നെ !
ഇല്ല.
ഇല്ലന്നോ ?
ഇല്ല.
നിനക്കെന്‍റെ കയ്യിൽ നിന്നും മേടിക്കണോ , ഹോർട്ടൻ ?
കാരണം ഇത് വളരെ പെട്ടെന്ന് വളരെ മോശമാകുമേ.
പിന്നെ നിനക്ക് സ്വയം ചോദിക്കേണ്ടി വരും,
"ഞാൻ എന്നെ ശരിക്കും ഇങ്ങനെ ശിക്ഷിക്കേണ്ട കാര്യമുണ്ടായിരുന്നോ" എന്ന്.
'അതും ഒരു ചെടിക്ക് വേണ്ടി ?'
ഞാൻ പറയുന്നത് കേൾക്ക്, ഹോർട്ടൻ.
നിനക്കതിന്‍റെ ആവശ്യമില്ല.
അതുകൊണ്ട് ഇങ്ങോട്ട് തരാൻ !
ഇല്ല ! എനിക്കിത് തരാനാവില്ല.
ഈ തരിയിൽ ആളുകൾ ഉള്ളതാണ്.
അവർ വളരെ ചെറിയ ആളുകളാണെന്ന് സമ്മതിച്ചു.
പക്ഷേ എത്ര ചെറുതാണെങ്കിലും ശരി ഒരാൾ ഒരാൾ തന്നെയാണ്.
നീ അതിരു കടന്നു, ഹോർട്ടൻ, ഇനി നീ അതിന്‍റെ വില തരേണ്ടിവരും .
ആ ഹോർട്ടൻ ഒരു ശല്യമാണ് .
അവൻ ആ പിള്ളേരെ കൊണ്ട് ഓരോന്ന് സങ്കൽപ്പിക്കാന്‍ പഠിപ്പിക്കുകയാണ്.
അത് ശരിക്കും ഭ്രാന്താണ് !
ശരി, എനിക്കീ തരി എത്രയും പെട്ടെന്ന് നൂൾ പർവ്വതത്തിന്‍റെ മുകളിലെത്തിക്കണം.
അതിന്‍റെയർത്ഥം എന്താണെങ്കിലും. ചിലപ്പോൾ, വേഗം പ്രവർത്തിക്കൂ 'കട്ടി തോലുള്ള മൃഗമേ' എന്നായിരിക്കും.
ഏതായാലും, അതെത്ര പാടാകാനാണ് ?
ഇത് നേരെ മരണത്തിലേക്ക് എടുത്തുചാടുന്നത് പോലെയാണ്.
ഇത് കണ്ടിട്ട് സുരക്ഷിതമല്ലെന്ന് തോന്നുന്നു.
ഏതായാലും വിഷമിക്കേണ്ട.
തീർച്ചയായും, അവർ ഇങ്ങനെയുള്ള ഒരു പാലം ഉണ്ടാക്കുമ്പോൾ,
ഒരു ആന ഇത് കടക്കും എന്നവർ കരുതിയിട്ടുണ്ടാകും.
ശരി. കുഴപ്പമൊന്നുമില്ലെന്ന് തോന്നുന്നു. എനിക്കതിന്‍റെയൊരു ഫീൽ കിട്ടിത്തുടങ്ങിയിട്ടുണ്ട് !
'ധൈര്യം' - അത് സത്യമാണ്.
ഓഹ്, ദൈവമേ.
ഹലോ . ഇന്നെങ്ങനെയുണ്ട്, മേയർ ?
ആഹ് എന്ന് പറഞ്ഞേ..
കൊപ്ലിച്ച് തുപ്പിക്കേ .
ഇതിൽ കുറച്ച് പലകകൾ മാറ്റി വേറെ വെക്കേണ്ടതാണെന്നാണ് തോന്നുന്നത്.
എനിക്ക് ഭാരം കുറവാണെന്ന് ചിന്തിക്കണം. ഞാനൊരു തൂവൽ പോലെ ഭാരമില്ലാത്തതാണ്.
ഞാനൊരു തൂവൽ പോലെ ഭാരമില്ലാത്തതാണ് !
ഭാരമുള്ള തൂവൽ.
ഓക്കേ , ഇത് കുറച്ചൊന്ന് വേദനിക്കും കേട്ടോ.
ഞാൻ തൂവലിനെക്കാൾ ഭാരം കുറഞ്ഞതാണ്. എന്താണ് തൂവലിനെക്കാൾ ഭാരം കുറഞ്ഞത് ?
വായു ! അതിലും ഭാരം കുറഞ്ഞ ഒന്നുമില്ല അങ്ങനെയാകുമ്പോൾ...
ഞാൻ കൂടുതൽ വായു എടുത്താൽ,
എന്‍റെ ഭാരം അത്രയും കുറയും.
നെക്സ്റ്റ് , പ്ലീസ്.
ശരി , അത് ശരിക്കും പേടിപ്പിച്ച് കളഞ്ഞു.
ഞാൻ സ്വയം വലിഞ്ഞ് കയറിയാൽ !
പേടിക്കാതിരിക്കാൻ ശ്രമിക്ക്..
അതൊരു വൻ ദുരന്തമായിപ്പോയേനേ.
വൗ. എനിക്കിപ്പോൾ നല്ല ഉന്മേഷം തോന്നുന്നു. ചിലപ്പോൾ പുതിയതായിക്കിട്ടിയ ലക്ഷ്യ ബോധം കാരണമായിരിക്കും.
ശരി.
ഏയ് , ജോജോ ! എനിക്ക് നിന്‍റെ സഹായം വേണം. നിനക്കെന്നെ സഹായിക്കാമോ ?
ഓക്കേ , കൊള്ളാം . ഓക്കേ . ആദ്യം നീ പെൺകുട്ടികളുടെ മുറിയിൽ പോകണം.
എന്നിട്ട് ഹന്നയുടെ ചൈനീസ് പാവകൾ എടുത്ത്..
എന്‍റെ കയ്യിലേക്ക് നോക്കല്ലേ.
ഹോളിയുടെ ബൾബ്‌ ശേഖരമെടുത്ത് മാറ്റി വെക്ക്..എന്നിട്ട്..
പിന്നെ എന്തൊക്കെ പൊട്ടാൻ സാധ്യതയുണ്ടോ അതെല്ലാം എടുത്ത് സൂക്ഷിച്ച് വെക്ക്.
ഓക്കേ , ശരിക്കൊന്ന് പോയി നോക്ക്.
മനസ്സിലായോ ? നന്ദി , ജോജോ !
ഇവിടെ . പിന്നെ ... അതെടുക്ക് . പിന്നെ...
ഹായ് . നിങ്ങൾ താമസിച്ചല്ലോ..
സോറി, ഞാനെന്‍റെ കയ്യിൽ കുറച്ച് പല്ല് ശരിയാക്കുകയായിരുന്നു.
അപ്പോൾ , എന്തായിരുന്നു...
നെഡ് !
നിങ്ങൾ എന്താണീ ചെയ്യുന്നത് ?
നീയെന്താ ഉദ്ദേശിച്ചത് ?
ഏതായാലും , ഞാനൊരു ഡിറ്റക്ടീവൊന്നുമല്ല, നെഡ്, പക്ഷേ നിങ്ങൾ തൂക്കുവിളക്കിലാണ് തൂങ്ങി കിടക്കുന്നത്.
ഞാൻ കരുതി അത് നമ്മൾ ഉറങ്ങുമ്പോ...
...തലയിൽ വീഴാത്ത എവിടെയെങ്കിലും കൊണ്ട് വെക്കുന്നതാകും നല്ലതെന്ന്.
എന്താ നടക്കുന്നത് ?
ഏയ്.
നിനപ്പെപ്പോഴെങ്കിലും നിന്നെയാരോ നിരീക്ഷിക്കുന്നുണ്ടെന്ന് തോന്നിയിട്ടുണ്ടോ ?
ഉണ്ട് , തീർച്ചയായും. ഉണ്ടെന്ന് തന്നെയാണ് എനിക്ക് തോന്നുന്നത്.
പിന്നെ നിനക്ക് തോന്നിയിട്ടുണ്ടോ നിന്നെ നിരീക്ഷിക്കുന്ന ആ സാധനം ഭീമാകാരനായ ഒരു ആനയാണെന്ന് ?
ഭീമാകാരനായ ആനയോ ?
നിന്‍റെ ലോകം സത്യത്തിൽ വെറുമൊരു ചെറിയ തരിയാണെന്നും.
അത് ഞാൻ നേരത്തെ പറഞ്ഞ ആ ആന, ഒരു പൂവിൽ വച്ചുകൊണ്ടു...
...നടക്കുകയാണെന്നും തോന്നുന്നത് എന്തുകൊണ്ടാണെന്നറിയാമോ ?
അറിയാല്ലോ..അത് നീ ആരോടെങ്കിലും പറഞ്ഞാൽ നിനക്ക് ഭ്രാന്താണെന്ന് കരുതുമെന്ന്.
പക്ഷേ എന്നിട്ടും തോന്നുന്നില്ലേ എല്ലാവരെയും സംരക്ഷിക്കേണ്ട ഉത്തരവാദിത്തം നിനക്കുണ്ടെന്ന്.
നിനക്കങ്ങനെ തോന്നിയിട്ടുണ്ടോ ?
എനിക്ക് ഇല്ല എന്ന് പറയേണ്ടി വരും.
നിങ്ങൾക്കങ്ങനെ തോന്നിയിട്ടുണ്ടോ ?
ഏയ് , ഇല്ല. എംസോണ്‍ റിലീസ് - http://www.malayalamsubtitles.org/ www.facebook.com/msonepage
കോട്ടുവാ..വൗ. ഉറങ്ങാനുള്ള സമയമായെന്ന് തോന്നുന്നു.
എനിക്കറിയാം നിങ്ങൾ വളരെയധികം സമ്മർദ്ദത്തിലാണെന്ന്,
നിങ്ങൾ ആനകളെയും പൂക്കളെയുമൊക്കെ കാണുന്നുണ്ടെങ്കിലും അതൊന്നും കുഴപ്പമില്ല.
ആ കഥയൊന്നും വേറെ ആരോടും പറയാതിരുന്നാൽ മാത്രം മതി, ഓക്കേ ?
പിന്നെ ഓർത്തോ, ഇത് ലോകാവസാനമൊന്നുമല്ല.
'ലോകാവസാനം'
ഹോർട്ടൻ ടു മേയർ.ഹോർട്ടൻ ടു മേയർ. വരൂ..മേയർ. ഓവർ.
ഹോർട്ടൻ.
ഇവിടെ ശരിക്കൊന്നും കേൾക്കുന്നില്ലല്ലോ..
ഞാൻ എഴുന്നേറ്റ് അതിന്‍റെ വളരെയടുത്തേയ്ക്ക് വന്നാലോ, നിനക്ക് കേൾക്കാൻ പറ്റുമോ ?
കേൾക്കാം ! റോജർ ദാറ്റ്.
നമ്മളിതുവരെ ആ സുരക്ഷിത സ്ഥാനത്ത് എത്തിയില്ലേ ?
ഏതാണ്ട്, ദുർഘടം പിടിച്ച വഴിയൊക്കെ കഴിഞ്ഞു എന്നെനിക്ക് നല്ല ഉറപ്പുണ്ട്.
ഇത് നിന്‍റെ ആനയാണ് സംസാരിക്കുന്നത്.
സമാധാനത്തോടെയിരുന്ന് , ഈ യാത്ര ആസ്വദിച്ചോളൂ. ഒട്ടും വൈകാതെ തന്നെ നിന്നെ ഞങ്ങൾ നൂൾ പർവ്വതത്തിലെത്തിക്കാം.
പറ്റില്ല, ബ്രേക്ക്ഫാസ്റ്റ് ആയിട്ട് നിനക്ക് ഐസ്‌ക്രീം കഴിക്കാൻ പറ്റില്ല.
പ്ലീസ് . പ്ലീസ്.
ആരാ അത് ?
അവിടെ വേറെ ആരെങ്കിലുമുണ്ടോ ?
അത് , എന്‍റെ ഭാര്യയും പിള്ളേരുമാണ്.
നിനക്കൊരു കുടുംബം ഉണ്ടോ !
തീർച്ചയായും ഉണ്ട്. സുന്ദരിയായ ഒരു ഭാര്യയും 96 പെൺമക്കളും ഒരു മകനുമുണ്ട്.
ഓഹ് , നല്ല തിരക്കുള്ള ആളാണല്ലേ.
ഞങ്ങളെല്ലാവർക്കും കൂടി ആകെ ഒരൊറ്റ കുളിമുറിയേയുള്ളൂ.. അതെങ്ങനെയായിരിക്കുമെന്ന് നിനക്കറിയാമോ ?
അറിയാം . പിന്നേ എനിക്കറിയില്ലേ .
കുളിമുറിയോ ?
- നെഡ് ! - എന്താ ?
നിങ്ങൾ മേൽക്കൂരയിൽ ആണെന്ന് അറിയാല്ലോ അല്ലേ ?
- പ്ലീസ് , അമ്മേ . - എന്താ അത് ?
ഇല്ല, നീ പോയി ഉറങ്ങിക്കേ. അച്ഛനാകെ തകർന്നിരിക്കുകയാണ്.
നെഡ് , നിങ്ങൾ എന്തിനുള്ള പുറപ്പാടാണ് ?
ഞാൻ മേൽക്കൂരയിൽ നിന്നും ഇറങ്ങി കുട്ടികളെ ഉറക്കാൻ പോകുകയായിരുന്നു
അപ്പോഴാണത് സംഭവിച്ചത്. ശരിയല്ലേ.
- അച്ഛനാണോ ? - അതേ.
- ഒരു ഗ്ലാസ് വെള്ളം തരാമോ ? - പിന്നെന്താ
- മി ടൂ (എനിക്കും) - മി , ത്രീ.
മി, 28.
ഓക്കേ
ഹേയ്, ജോജോ!
ഒരുപാട് വെള്ളം .ഒരുപാട് വെള്ളം. നിന്നെയാണ് എനിക്ക് കാണേണ്ടിയിരുന്നത്.
ശരിയാണ്, എനിക്കറിയാം നമ്മൾ കുറച്ചുകാലമായിട്ട് തമ്മിൽ കണ്ടിട്ടില്ലെന്ന്,
കൂടുതലും അതെന്‍റെ തെറ്റാണ്.
അത് സത്യമാണ്.
ഞാനെന്താ ചെയ്യാൻ നോക്കിയിരുന്നതെന്ന് നിനക്കറിയാമോ ?
ഞാനെന്‍റെ കാഴ്ചപ്പാട് നിന്‍റെ ഭാവിയിലേക്ക് അടിച്ചേൽപ്പിക്കാൻ ശ്രമിക്കുകയായിരുന്നു.
ഞാനത് വളരെ വ്യക്തമാക്കാം.
ജോജോ , നിനക്ക് ഇഷ്ടമുള്ള തരം മേയറാകാം.
പ്രവർത്തിക്കുന്നതോ, ശക്തമായ നിലപാടുള്ള മൗനമായി ഇരിക്കുന്നതോ, വെട്ടിത്തുറന്നുപറയുന്നതോ, അതെല്ലാം നിന്‍റെയിഷ്ടം.
അത്, കൊള്ളാം . എനിക്കിപ്പോൾ വളരെ ആശ്വാസം തോന്നുന്നുണ്ട്.
ഞാൻ നിന്നിൽ നിന്നും വലിയ വലിയ കാര്യങ്ങളാണ് പ്രതീക്ഷിക്കുന്നത് മോനേ. വലിയ വലിയ കാര്യങ്ങൾ.
ശരി . ഗുഡ് നൈറ്റ്.
നല്ല കാര്യം. നല്ല സംഭാഷണം.
പിന്നീട് ദുഃഖവും ഒറ്റപ്പെട്ടു എന്ന തോന്നലും കാരണം ജോജോ ഒളിച്ച് കടന്നു,
കഷ്ടകാലത്തിന് അവന്‍റെ അച്ഛനത് തെറ്റിദ്ധരിച്ചു.
അവൻ അത്രയും രാത്രി എങ്ങോട്ട് പോകുകയായിരുന്നു ?
ഹൂവില്ലേയിലെ നക്ഷത്രങ്ങളെ പറ്റി പഠിക്കുന്ന ഉപേക്ഷിക്കപ്പെട്ട ഗോപുരത്തിലേയ്ക്ക്.
ആ പയ്യന് സംതൃപ്തിയും സ്വാതന്ത്ര്യവും തോന്നുന്ന സ്ഥലത്തേയ്ക്ക്.
അവന്, ഇഷ്ടപ്പെടാൻ കഴിയുന്ന ഒരു സ്ഥലത്ത്.
എന്തായിരുന്നു അതിനകത്ത്, എനിക്ക് കഴിയുമായിരുന്നെങ്കിൽ ഞാൻ പറഞ്ഞേനേ.
പക്ഷേ മുകളിൽ കംഗാരു വളരെ മോശമായി പ്രവർത്തിച്ച് തുടങ്ങിയിരുന്നു.
ഇനി ഞാൻ പുറത്ത് വന്നോട്ടെ, അമ്മേ ?
വേണ്ട , റൂഡി. നീ മുറിയിൽത്തന്നെയിരുന്നാൽ മതി.
- പക്ഷേ , അമ്മേ ... - അകത്തിരിക്കാൻ..
മി. വ്ലാഡിക്കോഫ്?
ഞാൻ കഴിക്കുവാ . പോ.
അതെനിക്ക് മനസ്സിലായി നീ തിരക്കിലാണെന്ന്, പക്ഷേ എനിക്കു നിന്‍റെ സഹായം വേണം.
ഹോർട്ടനാണ് പ്രശ്നം.
അവനൊരു ചെടി ഒഴിയാബാധയായിരിക്കുകയാണ്.
അവൻ കരുതിയിരിക്കുന്നത് അതിൽ ചെറിയ ആളുകൾ ഉണ്ടെന്നാണ്.
എനിക്കാ ചെടി നശിച്ച് കാണണം.
തീർച്ചയായും . ഇതൊക്കെ എന്ത്... നിനക്ക് വേണ്ടി ഞാൻ ചെയ്യാം ബ്രോ.
ഞാൻ തന്നെ അത് ചെയ്തേനേ, പിന്നെ ഒരു സ്ത്രീയായതുകൊണ്ട് കൈ അഴുക്കാക്കേണ്ടെന്ന് കരുതി.
പക്ഷേ നിനക്കതൊന്നും ഒരു പ്രശ്നമല്ല എന്ന് ഞാൻ കേട്ടു.
അല്ല.
ഒരു കുഴപ്പവുമില്ല . പുഷ്പം പോലെ ചെയ്തിരിക്കും.
പക്ഷേ ഒരു വില തന്നാൽ മാത്രമേ ഞാനത് ചെയ്യൂ..
പകരമായി എനിക്ക് പുതിയ ഒരു ജോഡി--
വേണ്ട..
ഈ കുഞ്ഞ് കംഗാരുവിനെ മതി.
- അമ്മേ ! - മിണ്ടാതിരിക്ക്, റൂഡി . അമ്മ അതെക്കുറിച്ചാലോചിച്ചു കൊണ്ടിരിക്കുകയാണ്.
നന്ദി , പക്ഷേ ഒന്നുകൂടി ആലോചിച്ചപ്പോൾ,
ഞാൻ വിക്കെർഷാം സഹോദരന്മാരെ ഏല്പിക്കാം എന്ന് കരുതുന്നു. അവരിത് കൈകാര്യം ചെയ്തോളും.
എനിക്ക് വേണ്ടി ഇതൊന്ന് ചെയ്യ്.
അതേ, വിക്കെർഷാംസ്, അവർ നല്ല ക്ലാസ്സായിട്ട് എല്ലാം ചെയ്യും.
അതേ അവർ ചെയ്യും..നിൽക്ക് ! ഇല്ല !നിനക്ക് വിക്കെർഷാമിന്‍റെ അടുത്തേയ്ക്ക് പോകാൻ സാധിക്കില്ല.
ഇല്ല, ഇല്ല, ഇല്ല, വിക്കെർഷാംസ് തന്നെയായിരിക്കും ഈ ജോലിക്ക് പറ്റിയ ആൾക്കാർ.
പക്ഷേ അവർ കുരങ്ങൻമാരല്ലേ ! പേടി തോന്നുന്നില്ലേ.
ഏതായാലും നന്ദി . അടുത്ത തവണയാകാം.
നിൽക്ക് !
ആ അമൂല്യമായ ചെടിയെ ഞാൻ എന്താ ചെയ്യാൻ പോകുന്നതെന്നോ..
ഞാനതെടുക്കും, ഞാനത് ചതക്കും.
എന്നിട്ടത് വിഴുങ്ങും.
കാണുന്നത് പോലെയല്ല വലുതാണ്.
ഒരു സെക്കന്‍റ്.
പണ്ടാരമടങ്ങാൻ !
നിൽക്ക്.
എന്നിട്ട് ഞാനത് ഛർദ്ധിക്കും.
എന്നിട്ടത് രണ്ടാമതൊന്നൂടി വിഴുങ്ങും !
അപ്പോൾ, രണ്ട് തവണ വിഴുങ്ങും.
കേട്ടിട്ട് കൊള്ളാം, പക്ഷേ ഞാൻ വിക്കെർഷാംസിനോട് തന്നെ സംസാരിച്ചോളാം.
നിൽക്ക് !
ഇനിയാണ് ബെസ്റ്റ് പാർട്ട് വരുന്നത്.
ഞാനിതെല്ലാം ഗ്രാറ്റിസ് ആയിട്ട് ചെയ്തു തരാം.
അതായത് സൗജന്യമായി , ബ്രോ.
ഇപ്പോഴെന്തു തോന്നുന്നു ?
ഡീൽ.
യെസ് ! നിനക്ക് നന്ദി. ഇതോർത്ത് വിഷമിക്കേണ്ടി വരില്ല.
മേയർ!
തുറക്ക് , മി.മേയർ! മി.മേയർ!
മഞ്ഞ് പെയ്യുന്നു, അതുമീ വേനൽക്കാലത്ത്.
അതേ . അതേ , പെയ്യുന്നുണ്ട്.
അത് കാലാവസ്ഥയിലുണ്ടായ വളരെ വിചിത്രമായയൊരു മാറ്റമാണല്ലോ.
നമ്മളെന്തോ ശൂന്യാകാശത്ത് കൂടി ഒഴുകി നടക്കുന്ന ഒരു തരിയിലാണെന്ന പോലെ.
എനിക്കറിയില്ല അതെങ്ങനെ നിങ്ങൾ അറിഞ്ഞെന്ന്, പക്ഷേ എങ്ങനെയോ അത് നിങ്ങൾ അറിഞ്ഞു.
ഹൂ ഇപ്പോൾ പൊയ്ക്കൊണ്ടിരിക്കുന്നത് ഒരു വലിയ... ദുരന്തത്തിലേക്കാണ് .
ഓ.. ഹോർട്ടൻ.
എന്താ ?
ഒന്നുമില്ല . ഞാനത് നോക്കിക്കോളാം.
ഹൂവില്ലേയിലെ ജനങ്ങളെ രക്ഷിക്കേണ്ടത് നമ്മളാണ്.
നിങ്ങളെല്ലാം ചെറുതാണ്, പക്ഷേ ഒരുപാടു പേരുണ്ട് !
ഹോ..കഴിഞ്ഞു...
ഓക്കേ , വേറെ ആരെങ്കിലുമുണ്ടോ ?
ഗുഡ്.
വേണ്ട , വേണ്ട. ആസ്വദിക്കരുത് . ഇതൊരു രസമുള്ള കാര്യമല്ല. ഇത് സർവ്വ നാശത്തിന്‍റെ സൂചനയാണ്.
ഓ.... മോളേ , അത്...വളരെ..
വേണ്ട , വേണ്ട, വേണ്ട! അപകടമാണ് ! അപകടം !
ആസ്വദിക്കുന്നത് ഉടനെ നിർത്താൻ !
ഇത് വളരെ അപകടകരമാണ് ! ഓക്കേ !
നിർത്ത് !
ഹോർട്ടൻ !
ഏയ് , മേയർ.
നമ്മളിവിടെ ആകെ കുഴപ്പത്തിലാണ്.
അത് സംഭവിക്കുകയാണ് വേനൽക്കാലത്ത് ഇവിടെ മഞ്ഞ് പെയ്യുകയാണ്.
ഇത് ലോകാവസാനമാണ്.
പിടിച്ചിരുന്നോ , മേയർ .എനിക്കറിയാം നിങ്ങളുടെ പ്രശ്നമെന്താണെന്ന്.
അവിടെ . ഇപ്പോ ശരിയായോ ?
അത് ഫലിച്ചെന്നാണ് തോന്നുന്നത്.
നിലക്കടലയുടെ മണമാണോ ഇത് ?
അതേ, അവയാണ് എനിക്കേറ്റവുമിഷ്ടപ്പെട്ട ആഹാരം . പക്ഷേ അത് തങ്ങി നിന്നേക്കും.
ഫിൻവിക്ക് , ഇല്ല...!
പിടിച്ചിരുന്നോ , മി.മേയർ എനിക്ക് ചിലപ്പോൾ യുദ്ധം ചെയ്യേണ്ടി വന്നേക്കും.
ഒരു വിരണ്ട ആന വളരെ അപകടകാരിയായേക്കാം.
ശരി! നീ ഇടിവെട്ടിനെയാണ് താഴേയ്ക്ക് വിളിച്ചത് ചങ്ങാതി!
നിനക്ക് പ്രശ്നമുണ്ടാക്കണമെന്ന് അത്രയ്ക്കാഗ്രഹമാണോ ? വാടാ വാ..ഒരു കൈ നോക്കാമെടാ !
എനിക്കോടുന്നതിഷ്ടമല്ല.
മോർട്ടൻ !
അങ്ങനെ ചെയ്യരുത്.
ഹോർട്ടൻ.
ഹോർട്ടൻ ! ഇവിടെ ഉണ്ടായിരുന്നോ !
നമ്മളാകെ കുഴപ്പത്തിലായി ! നിൽക്ക്, നിൽക്ക് ! നീയത് കേട്ടോ ?
ഇല്ല, ഞാനിവിടെയുണ്ട്.ഓക്കേ. കേൾക്ക്. ഇല്ല. ഓടിക്കോ! കംഗാരുവിന് വട്ടായി,
അവളെല്ലാവരോടും പറയുന്നത് നിന്നെ നൂളിൽ നിന്നും ചവിട്ടി പുറത്താക്കണമെന്നാണ് .
അവളങ്ങനെ പറഞ്ഞോ? ഞാൻ കരുതിയത് നമ്മളെല്ലാം അവളുടെ കൂട്ടുകാരാണെന്നാണ്.
അവൾ വ്ലാഡിലേയ്ക്ക് പോയെന്നാണ് കേട്ടത്.
വ്ലാഡോ.? വ്ലാഡോ? എനിക്ക് രണ്ട് വ്ലാഡ് അറിയാം.
അത് ചീത്ത വ്ലാഡാണോ അതോ മുയലുകൾ മിഠായികൾ ഉണ്ടാക്കുന്ന വ്ലാഡാണോ ?
അതേ , ഹോർട്ടൻ , അവൾ നിനക്കൊരു മുയലിന്‍റെ കയ്യിൽ മിഠായി കൊടുത്തയക്കാൻ പോകുകയാണ്.
എനിക്ക് തോന്നുന്നത് അത് ചീത്ത വ്ലാഡ് തന്നെയായിരിക്കുമെന്ന് നമുക്കു വിചാരിക്കാമെന്നാണ് .
അതേ , അത് ശരിയാണ്. എംസോണ്‍ റിലീസ് - http://www.malayalamsubtitles.org/ www.facebook.com/msonepage
നിനക്ക് വലിയ കത്തി പോലെ മൂർച്ചയുള്ള നഖങ്ങൾ കൊണ്ട്...
...മാസം പിച്ചിച്ചീന്തിയെടുക്കുന്നതിൽ കുഴപ്പമുണ്ടെങ്കിൽ ഞാനായിരുന്നെങ്കിൽ ആ ചെടി കളഞ്ഞേനേ.
എനിക്കാവില്ല. ഞാൻ മേയറിന് വാക്ക് കൊടുത്തതാണ്.
ഞാനുദ്ദേശിച്ച് തന്നെയാണ് പറഞ്ഞത്. പറഞ്ഞതെന്‍റെയുദ്ദേശം തന്നെയാണ്.
ഒരു ആന 100% വിശ്വസ്തനായിരിക്കും.
പ്ലീസ് . എനിക്ക് വേണ്ടി , ഈ ഒരു തവണ 99% തവണ വിശ്വസ്തനായാൽ മതി.
എനിക്കൊരിക്കലും ഇതുവരെ ഒന്നിന്‍റെയും 99 % കിട്ടിയിട്ടില്ല. ഞാനൊരു സംഭവമാണെന്നാണെന്‍റെ വിചാരം. അതുകൊണ്ടിത് ചെയ്യ്.
ഞാൻ ഉദ്ദേശിച്ച് തന്നെയാണ് പറഞ്ഞത്. പറഞ്ഞത് എന്‍റെയുദ്ദേശം തന്നെയാണ്.
ഞാനത് പറയാൻ പോകുന്നില്ല.
നിനക്കു വേണമെങ്കിൽ ഇന്ന് മുഴുവൻ പറഞ്ഞ് കൊണ്ടിരിക്കാം. പക്ഷേ ഒന്നും നടക്കാൻ പോകുന്നില്ല.
ഒരു ആന 100% വിശ്വസ്തനാണ്.
അതേ. അതാണെന്‍റെ നീതി ശാസ്ത്രം, എന്‍റെ മുദ്രാവാക്യം. ഏതായാലും മുന്നറിയിപ്പു തന്നതിന് നന്ദി.
മുദ്രാവാക്യം. ഓക്കേ.
പക്ഷേ മാനത്തോട്ട് ഒന്ന് നോക്കിക്കോണം.
മാനത്തേക്ക് നോക്കിക്കൊണ്ടേ ഇരിക്കണം.
മേയർ , നിങ്ങൾ എല്ലാവരെയും മണ്ണിനടിയിലേയ്ക്ക് കൊണ്ടുപോകണം.
ഇപ്പോൾ തന്നെ !
എനിക്ക് നിങ്ങളെ പേടിപ്പിക്കണമെന്നില്ല.
പക്ഷേ നമ്മൾ ഒരു വലിയ മാംസഭോജി പക്ഷിയാൽ ആക്രമിക്കപ്പെടാൻ നല്ല സാധ്യതയുണ്ട്.
എന്താ?
വരുന്നത് മിഠായികളും കൊണ്ടൊരു മുയൽ ആകാനുള്ള ചെറിയൊരു സാധ്യതയുണ്ട്. എന്നാലും ഞാനത് പ്രതീക്ഷിക്കുന്നില്ല.
അവർ ഭീകരന്മാരാണ്.
മേയർ ? നിങ്ങളവിടെയുണ്ടോ ?
അതേ . ഇല്ല . അത് വളരെ നല്ലൊരു ഐഡിയയാണ് . അത്..
എല്ലാവരെയും മാറ്റണമെങ്കിൽ എനിക്ക് സിറ്റി കൗൺസിലിന്‍റെ സമ്മതം വേണം,
അവരാണെങ്കിൽ ഞാൻ പറയുന്നതൊരിക്കലും കേൾക്കില്ല.
അവരെന്നെ വിഡ്ഢിയെന്ന് വിളിച്ചു,
പല തവണ. എനിക്കത് ചെയ്യാനാവില്ല !
നിങ്ങളവരോട് സംസാരിക്കണം, മേയർ! ഓക്കേ. ഇത് കേൾക്ക്.
ചീത്ത വ്ലാഡ്!
അതെന്തായാലുമൊരു മുയലല്ല.
അവന്‍റെ കയ്യിൽ നിന്നും രക്ഷപ്പെട്ടു . രക്ഷപ്പെടാൻ ഞാനുദ്ദേശിച്ചു. ഞാൻ രക്ഷപ്പെട്ടു. ഗുഡ്.
ഇത് മരം ശരിക്കും ചെയ്യുന്നതാണോ ? കമോൺ!
പിടിച്ച് നിൽക്ക് , ഹൂവില്ലേ! ഇത് കുറച്ച് പ്രശ്നമാകാൻ പോകുവാ!
ഇനിയാണ് നിനക്ക് കിട്ടാൻ പോകുന്നത്.
നല്ല ഒരെണ്ണം മേടിക്കാൻ തയ്യാറായിക്കോ.
എന്നെ ഒന്ന് വെറുതെ വിട് !
ഹോർട്ടൻ !
എനിക്കറിയാം അവൻ എവിടെ നിന്നെങ്കിലും ചാടി വീഴുമെന്ന്.
ഹലോ.
ചെസ്സ് മേറ്റ്.
ഇനി ആ ചെടി മേടിച്ച്...
അതിലെ എല്ലാ ആൾക്കാരെയും ചവിട്ടിയരയ്ക്കാനുള്ള സമയമാണ്,
സോറി . ഇപ്പോഴാണ് ഞങ്ങൾ ഇറങ്ങുന്ന സമയം.
നേരെ കൊക്കയിലേയ്ക്ക്
കൂൾ ഡയലോഗ് ആയിരുന്നു. സാധാരണ എനിക്ക് അവയെക്കുറിച്ചു പിന്നീടാലോചിക്കാൻ കഴിയാറില്ല.
- മേയർ ? - ഹോർട്ടൻ .
നിനക്ക് കുഴപ്പമൊന്നുമില്ലല്ലോ ?
അത് , വലിയ കുഴപ്പമൊന്നുമില്ല. എന്ത് പറ്റി ? ആ പക്ഷി ?
അതേ , അതെന്നെ ആക്രമിച്ചു, മേയർ, നിങ്ങളുടെ ആൾക്കാർ അപകടത്തിലാണ്.
ഞാനത് ചെയ്യാൻ പോകുവാ.
പുറത്തിറങ്ങി അവരോട് പറയാൻ പോകുവാണ്, എന്താണ് നടക്കുന്നതെന്ന്.
അടിപൊളി . ഇനി വേഗം ചെല്ല്‌...
ഏയ് ! മി.മേയർ ! എന്തോ കുഴപ്പമുണ്ട് !
എന്‍റെ ബേസ്മെന്‍റ് തട്ടിൻപുറത്താണ്.
സയൻസ് മ്യൂസിയം ഹിസ്റ്ററിയായി. (ചരിത്രമായി.)
"ദി ലോസ്റ്റ് ആൻഡ് ഫൗണ്ട്" കാണുന്നില്ല.
എന്താണ് നടക്കുന്നത് , മി. മേയർ ?
ഞാൻ അടിയന്തരാവസ്ഥ പ്രഖ്യാപിക്കുകയാണ് .
വിഷമിക്കേണ്ട! വിഷമിക്കേണ്ട!
മേയർ വെറുതെ ഊളത്തരം പറയുന്നതാണ്.
അല്ല , നിൽക്ക് ! ഹൂവില്ലേ വലിയൊരു അപകടത്തിലാണ്.
എല്ലാവരും എത്രയും പെട്ടെന്ന് ഭൂമിക്കടിയിലെ കലവറയിലേയ്ക്ക് പോകണം
ശരി ! ശരി !
നമുക്കിത് ജനാധിപത്യപരമായി ചെയ്യാം.
ആർക്കൊക്കെയാണ് നൂറ്റാണ്ടാഘോഷത്തിന്‍റെ ആനന്ദവും ഖ്യാതിയും..ആഘോഷമേളവുമെല്ലാം..
നേരത്തെ ഉറപ്പിച്ചിരുന്നതുപോലെ തന്നെ ചെയ്യണമെന്നുള്ളത് ?
യാ !
ഇനി ആർക്കൊക്കെയാണ് ഈ മേയറിനെപ്പോലെ ഈ നൂറ്റാണ്ടാകുമ്പോൾ...
...ഭൂമിക്കടിയിലെ കലവറയിൽ ചിലവഴിക്കുന്നതാണ് നല്ലതെന്ന് തോന്നുന്നത് ?
യാ!
നിൽക്ക് ! നിങ്ങൾ പറയുന്നതൊന്ന് കേൾക്ക് .
നമ്മുടെയീ ലോകം പൊട്ടിത്തെറിച്ചേക്കാം
ഇതിലും വളരെ പെട്ടെന്ന് തന്നെ !
പിന്നെ നമ്മുടെ ലോകം ആ ശബ്ദം ഉണ്ടാക്കാറില്ല.
ആളുകൾക്ക് പറയാനുള്ളത് പറഞ്ഞു കഴിഞ്ഞു, മി. മേയർ.
തന്‍റെ കാര്യം തീർന്നെടോ. ആരും തന്നെ വിശ്വസിക്കുന്നില്ല.
ആരും തന്നെ പിന്താങ്ങുന്നില്ല.
ഹോർട്ടൻ എന്നെ വിശ്വസിക്കുന്നുണ്ട് .
ഹോർട്ടനോ ?
ആരാണീ ഹോർട്ടൻ ?
ഹോർട്ടൻ ആകാശത്തുള്ള വലിയൊരു ആനയാണ് .
വെറുതെ നോക്കി കഷ്ടപ്പെടേണ്ട. അവൻ അദൃശ്യനാണ്.
അവനാണ് നമ്മുടെ ഈ ഹൂവില്ലയെ ,
ബൈ ദി വേ , അതൊരു ചെടിയിൽ ഇരിക്കുന്ന തരിയാണ്. അതിനെ സുരക്ഷിതമാക്കാൻ വേണ്ടി ജീവൻ പണയം വെച്ച് ശ്രമിച്ചുകൊണ്ടിരുന്നത്.
എനിക്കത് തെളിയിക്കാൻ കഴിയും !
ഹോർട്ടന്‍റെ ശബ്ദം ഈ കുഴലിലൂടെ വരും.
ഹോർട്ടൻ !
ഞാനെല്ലാ ഹൂകളെയും ടൌൺസ്ക്വയറിൽ വിളിച്ചു കൂട്ടിയിട്ടുണ്ട് !
നീ ശരിക്കും ഉണ്ടെന്ന് അവരറിയട്ടെ.
കർത്താവേ. ഇത് ശരിക്കും വളരെ സമ്മർദ്ദമുള്ളൊരു സാഹചര്യമാണ്.
വൗ . ഞാൻ ശരിക്കുമാകെ ബ്ളാങ്ക് ആകുകയാണിപ്പോൾ.
എനിക്കറിയാം !
ഹോർട്ടൻ !
ഹോർട്ടൻ , ഞങ്ങൾ കാത്തു നിൽക്കുകയാണ്.
നീ ശരിക്കുമുണ്ടെന്ന് എല്ലാവരെയും കാണിക്കാനുള്ള സമയമാണിത്.
അതിന്‍റെ തുടർച്ചയായി ഞാൻ വെറുമൊരു വിഡ്ഢിയല്ലെന്ന് കാണിക്കാനും.
നിൽക്ക് !
എല്ലാവരും , ആ കാറ്റ് കണ്ടോ. അതിന്‍റെ അർത്ഥമെന്താണെന്നാണ് നിങ്ങൾ കരുതുന്നത് ?
അതിന്‍റെയർത്ഥം..
അതിന്‍റെയർത്ഥം , തീർച്ചയായും.....
പട്ടം പറത്തൽ മത്സരം ആരംഭിക്കാമെന്നാണ്.
അയ്യേ.. നാണക്കേട്, ഹോർട്ടൻ !
ബ്രെയിൻ ഫ്രീസ്.
എന്‍റെ തരി തിരിച്ച് താ.
ഇത്തവണയില്ല.
ഞാൻ നിങ്ങളെ നിരാശരാക്കിയതിന് സോറി, പക്ഷേ ഇത് എന്നെക്കാളുമൊക്കെ വലുതാണ്.
നിങ്ങളുടെ കുടുംബത്തിലുള്ള എല്ലാവരേയും കൂട്ടി സുരക്ഷിതമായ എവിടേക്കെങ്കിലും പൊയ്ക്കോ.
ഞാൻ പോകാം ! ഞാൻ നിങ്ങളെ വിശ്വസിക്കുന്നു.
ഇപ്പോൾ എനിക്ക് നിന്നെ കിട്ടിയെടാ, ആനേ.
ഇല്ല, ഇല്ല, ഇല്ല !
ഓഹ്, ഇല്ല !
മേയർ ?
ആരെങ്കിലും ഉണ്ടോ അവിടെ ?
ഹലോ ?
ആരെങ്കിലുമുണ്ടോ ?
പക്ഷേ ഓരോരോ ചെടികളിലും നോക്കി അവൻ കണ്ടെത്തി..
അവൻ അന്വേഷിച്ചുകൊണ്ടിരുന്നത് മാത്രം ആ പരിസരത്തെങ്ങും ഇല്ലായിരുന്നുവെന്ന്.
മേയർ ?
ഹലോ ?
അങ്ങനെ ഉച്ചയായപ്പോഴേക്കും പാവം ഹോർട്ടൻ ഒരു ജീവഛവമായി മാറി,
അവൻ 9,005 എണ്ണം എടുത്ത് തിരഞ്ഞു കൂട്ടി.
ഹലോ ?
നിന്നെ ബുദ്ധിമുട്ടിച്ചതിന് ക്ഷമിക്കണം.
ആരുമില്ല
ഡും , ഡും.
ഇപ്പോഴാണ് നീ ചോദിക്കേണ്ടത് 'ആരാണവിടെ' എന്ന് ?
അവിടെ ഹൂകൾ ആരെങ്കിലും ഉണ്ടെങ്കിൽ.
മനസ്സിലായോ ? 'ആരാ അവിടെ .
ദിവസം മുഴുവൻ അവൻ നോക്കി നോക്കി നടന്നു..
അവന്‍റെ പ്രതീക്ഷ ഏതാണ്ട് നശിക്കുന്നത് വരെ.
വേണ്ട, വേണ്ട, വേണ്ട! പ്ലീസ് , വേണ്ട !
ഇത് ന്യായമല്ല !
പക്ഷേ, നിൽക്ക്, ഇനി ഇതായിരിക്കുമോ അത് ?
അവന്‍റെ അന്വേഷണമെല്ലാം ഇതോടെ അവസാനിക്കുമോ ?
അഹ് , അതേ , ഇതായിരുന്നു അതിനുള്ള സമയം.
ഹോർട്ടൻ അവരെ 30 ലക്ഷം പൂക്കളിൽ അന്വേഷിച്ചപ്പോൾ കണ്ടെത്തി.
മേയർ ! മേയർ!
ഞാൻ നിങ്ങളെ കണ്ടെത്തി !
മേയർ ? എംസോണ്‍ റിലീസ് - http://www.malayalamsubtitles.org/ www.facebook.com/msonepage
നിങ്ങൾ അവിടെയുണ്ടോ ?
മേയർ ?
മേയർ.
മേയർ , അവിടെയുണ്ടോ ?
മേയർ !
അല്ല, ഇത് ഫ്ലോയ്ഡ് ആണ്.
ഞാനൊരു കാര്യം പറഞ്ഞോട്ടെ ?
മേയർ ! നിങ്ങൾക്ക് ഒന്നും സംഭവിച്ചില്ലല്ലോ!
ഹോർട്ടൻ! ഹോർട്ടൻ! നിർത്ത് ! അത് നിർത്ത് !
സോറി !
അവിടെ ഒരുപാട് കുഴപ്പങ്ങൾ ഉണ്ടായിക്കാണുമല്ലേ. ഞാൻ നിങ്ങളെ കണ്ടെത്തിയെന്നെനിക്ക് വിശ്വസിക്കാനാകുന്നില്ല.
നിങ്ങളെന്നെ ശരിക്കും സങ്കടപ്പെടുത്തി.
അങ്ങനെ പറ ! മേയർ പറഞ്ഞത് ശരിയായിരുന്നു.
അച്ഛാ ! അച്ഛാ ! അച്ഛാ !
ഓക്കേ, എനിക്ക് കുഴപ്പമില്ല, അതുപോലെ നിനക്കും .
ഹൂവില്ലേയിലെ പൗരന്മാരേ...
ഞാൻ നിങ്ങള്‍ക്ക് നമ്മുടെ സുഹൃത്ത് ഹോർട്ടനെ പരിചയപ്പെടുത്താനാഗ്രഹിക്കുന്നു.
അവൻ നമ്മളെ സഹായിക്കാൻ പോകുകയാണ്
ഇത് ഞാനേറ്റു.
ഇതാണ് ചെയർമാൻ...
വിഡ്ഢി !
നിന്‍റെ കാര്യം തീർന്നെടാ ! തീർന്നു .
ടാ വിഡ്ഢി !
ഞാൻ വെറുതെ തമാശ പറഞ്ഞതല്ലേ.
കൊള്ളാമായിരുന്നു.
ഹോർട്ടൻ , ഇതെന്‍റെ ഭാര്യ സാലി.
നീ ശരിക്കും ഉള്ളതാണല്ലേ !
അതിനർത്ഥം എന്‍റെ ഭർത്താവിന് ഭ്രാന്തൊന്നുമില്ലെന്നാണ്.
ഹൂറേ..!!
പിന്നെ ഇത് എന്‍റെ കുറച്ച് പെൺമക്കളാണ്, ഹാലേയ്, ഹോളി, ഹൂലി, ഹിൽഡ, ഹെഡി.
- ഹായ്! - ഹായ്!
പിന്നെ ഇതാണ് മിസ്സ്‌ യെൽപ്പ്, എന്‍റെ വിശ്വസ്തയായ സഹായി.
- പിന്നെ ഇത് ഡോ. ലുറു. - നീ ഞങ്ങളെ രക്ഷിച്ചു !
ഇത് അക്കൗണ്ടിങ്ങിലെ ബർട്ട്,
ഇത് മി. മക്ക്ഗില്ലികൂടിയും മി.ഫാർഫൂഗനും.
ഇവർ കുൽഗൻ ഫാർഫൂഗൻസിൽ നിന്നാണ്.
പിന്നെ ആ ടബ്ബിൽ കിടക്കുന്ന പ്രായമുള്ളയാൾ.
നമുക്ക് ആ പാവത്തിനെ പരവശനാക്കണ്ട.
അവനെന്തായാലും ഈ പേരെല്ലാം ഓർക്കാനൊന്നും പോകുന്നില്ല.
അത് ,ഞാൻ കഴിയുന്നത് പോലെ ശ്രമിക്കാം.
സാലി , ചെയർമാൻ ,
ഹാലേയ്, ഹൂലി, ഹോളി , ഹിൽഡ, ഹെഡി, മിസ്സ്‌ യെൽപ്പ്,
ഡോ. ലാറു., അക്കൗണ്ടിങ്ങിലെ ബർട്ട്, മി. മക്ക്ഗില്ലികൂടിയും മി.ഫാർഫൂഗനും.
കുൽഗൻ ഫാർഫൂഗൻസിൽ നിന്നും വന്നവർ, പിന്നെ ഷവറിന്‍റെ കീഴിൽ ഒരു പ്രായമായ ആളുണ്ടായിരുന്നില്ലേ.
ബാത്ത് ടബ്ബിൽ.
- അതേ ! - ഞങ്ങളെല്ലാവരും ഇവിടെയുണ്ട് , ഹോർട്ടൻ.
ഞങ്ങളെല്ലാവരും നിന്നെ വിശ്വസിക്കുന്നു.
വൗ . അത് അടിപൊളി.
അത് ഞാൻ ലളിതമായി കാണാത്തൊരു ഉത്തരവാദിത്വമാണ്.
ഞാൻ നിങ്ങൾക്ക് സുരക്ഷിതവും, സ്ഥിരതയുള്ളതുമായ ഒരു ഭാവി വാഗ്ദാനം ചെയ്യുന്നു.
എല്ലാ ഹൂകൾക്കും അന്യാധീനപ്പെടുത്താൻ കഴിയാത്ത 3 അവകാശങ്ങളുള്ള പുതിയൊരു ലോകമുണ്ടാക്കും,
അതെന്നു വേണമെന്ന് പിന്നീട് തീരുമാനിക്കാം.
പിന്നെ ഈ പതിറ്റാണ്ട് അവസാനിക്കുന്നതിന് മുൻപു തന്നെ ഞങ്ങളൊരു തരി നൂൾ പർവ്വതത്തിന്‍റെ മുകളിൽ വെക്കും.
ഈ ആനയ്ക്ക് ഭ്രാന്താണ് ! ഇഹ്‌ , എന്‍റെ ദൈവമേ.
എനിക്കിതെല്ലാവരോടും പറയണം. എനിക്കാ കംഗാരുവിന്‍റെ അടുത്തെത്തണം.
നിൽക്ക്, അവരതിനെക്കുറിച്ച് കണ്ടുപിടിക്കുന്നതു വരെ.
നീ ശരിക്കും എന്നെ വന്ന് കാണേണ്ടതായിരുന്നു. ഞാനാ ആനയ്ക്ക് നല്ല എട്ടിന്‍റെ പണിയാണ് കൊടുത്തത്.
ഞാനവനെ പിന്തുടർന്നു, ഉപദ്രവിച്ചു, അവനെ തകർത്ത് ഒരു ലക്ഷം ആന കഷ്ണങ്ങളാക്കി..
അത് ശരിക്കും മനോഹരമായയൊരു കാര്യമായിരുന്നു, ശരിക്കും. എന്‍റെ ഏറ്റവും നല്ല വർക്ക്. ക്ലാസ്സിക്ക് വ്ലാഡ്.
അപ്പോ, ആ ചെടി ?
ചെടിയുടെ കാര്യം കഴിഞ്ഞു! ലക്ഷക്കണക്കിന് വർഷങ്ങൾ തിരഞ്ഞാലും ഹോർട്ടന് ഇനിയത് കിട്ടാൻ പോകുന്നില്ല.
എന്നെ വിശ്വസിക്ക്. ആ ചെടി എന്നന്നേക്കുമായി പോയ്ക്കഴിഞ്ഞു.
ഞാനിപ്പോൾ ഹോർട്ടനെ കണ്ടു, അവനിപ്പോഴും ആ ചെടിയോട് സംസാരിക്കുന്നുണ്ട്.
വിഡ്ഢി!
വോ ! കമോൺ, ഞാൻ നിന്‍റെ ബ്രോയല്ലേ! നീയെന്നോടാണ് സംസാരിക്കുന്നത് . നമുക്ക് പണ്ടുതൊട്ടേ അറിയാവുന്നതല്ലേ.
കമോൺ, ഞാനിത് ചെയ്തത് സൗജന്യമായിട്ടായിരുന്നു എന്ന കാര്യം മറക്കരുത് !
ഈ നൂൾ കാടിന് എന്താണീ സംഭവിക്കുന്നത് ?
ആളുകൾ ആളുകൾ ആയിരുന്നതും..
തരികൾ തരികൾ ആയിരുന്നതുമായ ഒരു സമയം പണ്ടുണ്ടായിരുന്നു.
ഞാൻ പറയുന്നത് അത് നിങ്ങൾക്ക് കാണാനോ, കേൾക്കാനോ, അറിയാനോ കഴിയില്ലെങ്കിൽ അത്...
...നിലനിൽക്കുന്നില്ല എന്നാണ് .
നമ്മുടെ ജീവിതരീതിയെ കടന്നാക്രമിച്ചിരിക്കുകയാണ്.
ആരാണാ ആക്രമണത്തിന് നേതൃത്വം കൊടുക്കുന്നത് ? ഹോർട്ടൻ !
ഒരു മിനിറ്റ് ! നമ്മളീ സംസാരിക്കുന്നത് ഹോർട്ടനെക്കുറിച്ചാണ്.
നിങ്ങൾക്കെല്ലാവർക്കും അവനെ അറിയാല്ലോ, അവനൊരു ഈച്ചയെപ്പോലും നോവിക്കില്ല.
ഒരിക്കൽ ആ ഈച്ചകളുടെ പട്ടണത്തിന്‍റെ പുറത്തിരുന്നു എന്നത് ശരിതന്നെ. പക്ഷേ അത് അറിഞ്ഞുകൊണ്ടല്ലായിരുന്നു.
മിണ്ടാതിരിക്കടാ എലി.
അത് വിചിത്രമാണല്ലോ. എന്‍റെ കേക്ക് കരിഞ്ഞ് പോകും . എനിക്ക് പോകണം !
ഹോർട്ടനെ പോലെയുള്ള കുഴപ്പക്കാർ നമ്മുടെ കുട്ടികളുടെ മനസ്സ് വിഷമയമാക്കാൻ അനുവദിച്ചുകൊടുക്കാനാണോ പോകുന്നത് ?
കുട്ടികളെ വഴിതെറ്റിക്കാൻ അനുവദിക്കില്ല !
ഹോർട്ടൻ നമ്മുടെ കുട്ടികളോട് ഈ കാടിന് അപ്പുറമുള്ള ഒരു ലോകത്തെക്കുറിച്ചു പറയുമ്പോൾ,
അവനവരെക്കൊണ്ട് അധികാരത്തെ ചോദ്യം ചെയ്യിക്കുകയാണ് ചെയ്യുന്നത് !
അത് എതിർപ്പിലേയ്ക്ക് നയിക്കും ! ആ എതിർപ്പ് അരാജകത്വത്തിലേയ്ക്കും നയിക്കും !
അതേ ! ഹോർട്ടൻ അതിനുള്ള വില തന്നേ തീരൂ.
അത് ആ തരിയാണ് ! എംസോണ്‍ റിലീസ് - http://www.malayalamsubtitles.org/ www.facebook.com/msonepage
നമ്മൾ എന്തെങ്കിലും ചെയ്യണം.
കുട്ടികൾക്ക് വേണ്ടി !
ഇതൊക്കെ ചെയ്തുകൂട്ടിയിട്ട് നമ്മൾ അവനെ രക്ഷപ്പെടാൻ അനുവദിക്കുമോ ?
ഇല്ല ! എംസോണ്‍ റിലീസ് - http://www.malayalamsubtitles.org/ www.facebook.com/msonepage
വാ നമുക്ക് പോകാം !
മോർട്ടൻ ! ഞാൻ നിന്നോട് പറഞ്ഞില്ലേ ! 100%!
ഹോർട്ടൻ !
മോർട്ടൻ , നിന്‍റെ കാല് പതുക്കെ വെക്ക് .. കർത്താവേ.
അത് ഞാനല്ല.
ഓഹോ . അതൊരു ക്ഷുബ്ധരായ ജനക്കൂട്ടമാണ് . സോറി, മോർട്ടൻ.
ഞാൻ കരുതിയത് നീയായിരിക്കും എല്ലാ..--
പക്ഷേ അത്..
ഓഹ് , നാശം .
ഓടിക്കോ, ഹോർട്ടൻ !
ദേ അവൻ !
വാ നമുക്ക് അവനെ കെട്ടിയിടാം !
നമുക്കവനെ കൂട്ടിലടയ്ക്കാം !
വേണ്ട ! വേണ്ട ! വേണ്ട !
നിർത്ത് !
ഏയ് , കൂട്ടരേ. നിങ്ങളെയെല്ലാവരെയും കൂടി ഒരുമിച്ച് കണ്ടതിൽ സന്തോഷം.
ഒരു കൂട്ടമായിട്ട് എല്ലാവരെയും കൂടി കാണാൻ നല്ല രസമുണ്ട്.
ഹോർട്ടൻ, ഹോർട്ടൻ, ഹോർട്ടൻ,
നീ എന്തൊക്കെ പ്രശ്നങ്ങളാണ് ഉണ്ടാക്കിയതെന്ന് നോക്ക്...
ഈ കോലാഹലങ്ങളൊക്കെ വെറുമൊരു പൂവിന് വേണ്ടിയാണോ.
അതൊരു തരിയാണ്.
ശരി. അത് ബാലിശമാണ്. നിന്നെ കെട്ടിയിടും..
കൂട്ടിലടയ്ക്കുമെന്നൊക്കെ പറയുന്നത്, ഏതായാലും അതിന്‍റെ വിശദാംശങ്ങളൊന്നും ഞങ്ങൾ പറയേണ്ട കാര്യമില്ല.
കാര്യം ഇതാണ്, ഈ ക്ഷുബ്ധരായ ജനങ്ങളും നീയിപ്പോൾ ചെന്ന് ചാടിയിരിക്കുന്ന ഈ പ്രശ്നങ്ങളും ..
എല്ലാം ഇല്ലാതാകും..
- ശരിക്കും ? - തീർച്ചയായും ?
അതിന് നീ ചെറിയ ആളുകളൊന്നും ആ തരിയിൽ ജീവിക്കുന്നില്ലെന്ന് എല്ലാവരുടെയും മുന്നിൽ വച്ച് സമ്മതിച്ചാൽ മാത്രം മതി.
അതായത് നീ പറഞ്ഞത് തെറ്റും ഞാൻ പറഞ്ഞത് ശരിയും ആയിരുന്നു എന്ന് സമ്മതിക്കണം.
നീ അത് ചെയ്താൽ കാര്യങ്ങളെല്ലാം പഴയതുപോലെയാകും.
പക്ഷേ ഇല്ലെങ്കിൽ നീ അതിനുള്ള വില കൊടുക്കേണ്ടി വരും.
അപ്പോൾ, ഞാൻ ആകെ ചെയ്യേണ്ടത് അതൊന്നും സത്യമല്ല എന്ന് പറയുക മാത്രമാണ്, അല്ലേ ?
എന്നാൽ വാ. എന്നെ കെട്ടിയിട്ടോ, കൂട്ടിലടച്ചോ. നിങ്ങൾക്കിഷ്ടമുള്ളതെന്തും ചെയ്തോ.
പക്ഷേ ഈ തരിയിൽ ആളുകളുണ്ട്.
അവർക്കൊരു മേയറുണ്ട്, പുള്ളിക്ക് 96 പെൺമക്കളും ജോജോ എന്ന് പേരുള്ള ഒരു മകനുമുണ്ട്.
അവരെല്ലാവരും ഒരൊറ്റ കുളിമുറിയാണ് ഉപയോഗിക്കുന്നത്, അതെന്ത് തന്നെയാണെങ്കിലും,
നിങ്ങൾക്കാർക്കും അവർ പറയുന്നത് കേൾക്കാനോ അവരെ കാണാനോ കഴിയില്ലെങ്കിലും,
ഒരു ആൾ ഒരാൾ തന്നെയാണ്, അയാൾ ഇനി എത്ര ചെറുതാണെങ്കിലും ശരി.
അത് മനോഹരമായിരുന്നു , ഹോർട്ടൻ .
പിടിച്ച് കെട്ടവനെ ! കൂട്ടിലടയ്ക്ക് !
എന്നിട്ടാ തരിയെടുത്ത് ഒരു കുടം തിളച്ച എണ്ണയിൽ ഇട്ട് കത്തിക്ക് !
നമ്മൾ ഇവിടെയുണ്ടെന്നവർ വിശ്വസിക്കുന്നില്ല.
നമ്മൾ എന്തെങ്കിലുമൊരു ശബ്ദമുണ്ടാക്കണം !
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
കമോൺ !
- എല്ലാവരും പറ ! - ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
ഇതോടെ തരിയിലെ ആളുകളെക്കുറിച്ച് കഥകളുണ്ടാക്കരുതെന്ന് നീ പഠിക്കും !
ശ്രദ്ധിയ്ക്ക്! അവരിവിടെയുണ്ട് !
- അവനെ പിടിച്ച് കെട്ട് ! - അവനെ കൂട്ടിലടയ്ക്ക് !
ഇത് നടക്കുന്നില്ല.
എനിക്ക് നിങ്ങൾ പറയുന്നത് കേൾക്കാം, പക്ഷേ അവരുടെ ചെവികൾക്ക് അതിനുള്ള കേൾവി ശക്തിയില്ല.
നമ്മൾ കൂടുതൽ ഉച്ചത്തിൽ പറയണം !
എല്ലാ ഹുകളും ശബ്ദമുണ്ടാക്ക് ! എല്ലാവരും വാ !
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
ജോജോ ! നീയെങ്ങോട്ടാ ?
നമുക്ക് എല്ലാവരുടെയും ശബ്ദം വേണം ! ജോജോ !
താഴെ നിന്ന് നിങ്ങൾ എന്തെങ്കിലുമൊരു ശബ്ദം ഉണ്ടാക്കിയേ തീരൂ, ഇല്ലെങ്കിൽ നമ്മളെല്ലാവരും മരിക്കും !
മേയർ ഒരു ടം-ടം എടുത്ത് അടിക്കാൻ തുടങ്ങി.
ഹൂവില്ലെയിലെ ജനങ്ങളെല്ലാവരും ആർപ്പുവിളിക്കാനും ആരവങ്ങൾ മുഴക്കാനും തുടങ്ങി.
അവർ ലോഹപ്പാത്രങ്ങൾ കൂട്ടിയിടിച്ചു ! അവർ പിച്ചളപ്പാത്രങ്ങളിൽ ആഞ്ഞടിക്കാൻ തുടങ്ങി.
അവിടെ !
ഇപ്പോ അവർക്ക് ഞങ്ങളുടെ ശബ്ദം കേൾക്കാമോ ?
കേൾക്ക് , പ്ലീസ് .ഇതാണ് ഇതുവരെയുള്ളതിൽ വെച്ച് ഏറ്റവും മനോഹരമായത്.
എനിക്കൊന്നും കേൾക്കാൻ കഴിയുന്നില്ല !
ഉണ്ടെന്ന് തോന്നുന്നില്ല. പക്ഷേ ശ്രമിച്ചുകൊണ്ടിരിക്ക്.
ഞാൻ ഒഴിക്കലും കീഴടങ്ങില്ല !
താഴെ അവിടെ ഹൂവില്ലേയിലെ എല്ലാ ഹുകളും ശ്രമിക്കുന്നുണ്ടെന്ന് നിങ്ങൾക്കുറപ്പാണോ ?
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
ജോജോ എവിടെ ?
ചിലപ്പോൾ ആ പഴയ നക്ഷത്രബംഗ്ലാവിലുണ്ടാകും.
ഹേയ് ! ഇതിനൊക്കെയൊരു പരിധിയുണ്ട് !
അത് അത്രയൊന്നും വലിയാൻ പാടില്ല !
ജോജോ!
മോനാണോ ഇത് ഉണ്ടാക്കിയത് ?
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
നിങ്ങളീ ചെയ്യുന്നതൊരു തെറ്റാണ് !
പക്ഷേ , അമ്മേ !
ഇതൊന്നും നിന്നെ ബാധിക്കില്ല, മോളേ. തിരിച്ച് സഞ്ചിയിലേയ്ക്ക് പോ !
ആരും ! നിർത്തരുത് !
പറഞ്ഞോ ! ഇത് ഫലിക്കും !
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
അവർക്ക് കേൾക്കാമോ ?
ഇല്ല !
എന്തൊക്കെ സംഭവിച്ചാലും ശരി, എനിക്കിതിലും നല്ലൊരു മകനെയിനി കിട്ടാനില്ല.
ഹേയ് , ജോജോ !
കമോൺ! ചെയ്തുകൊണ്ടേയിരിക്ക് !
ഇല്ല !
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
വേണ്ട !
യോപ്പ് !
ഞങ്ങളിവിടെയുണ്ട് ! ഞങ്ങളിവിടെയുണ്ട് ! ഞങ്ങളിവിടെയുണ്ട് !
ഞാനത് കേട്ടു ! ഞാനത് കേട്ടു !
അവർ അവിടെയുണ്ട് !
ആ ഒരു ചെറിയ "യോപ്പ്', അതാണ് ശബ്ദമെല്ലാം അവിടെയെത്തിച്ചത്.
അങ്ങനെ എല്ലാ ഹൂകളുടെയും ശബ്ദം ആ ചെടിയിൽ നിന്നും മുഴങ്ങി കേൾക്കാൻ തുടങ്ങി.
- ഞാനത് കേട്ടു ! - ഞാനും കേട്ടു !
റൂഡി . അതിങ്ങോട്ട് താ ! ഇവിടെ വരാൻ...
റൂഡി . തിരിച്ച് സഞ്ചിയിൽ കയറ്, കയറാൻ !
ഇല്ല , അമ്മേ.
വിക്കെർഷാംസ് ! ആ ചെടി പിടിച്ച് മേടിക്ക് !
ആരെങ്കിലും ! അതവന്‍റെ കയ്യിൽ നിന്ന് മേടിക്ക് !
യൂ ഡിഡ് ഇറ്റ് , മേയർ . യൂ ഡിഡ് ഇറ്റ്. (നിങ്ങളത് ചെയ്തു മേയർ.നിങ്ങളത് ചെയ്തു )
വി ഡിഡ് ഇറ്റ് ! (നമ്മളത് ചെയ്തു !)
യാ !
വെൽ ഡൺ, മോനേ..
ശരി , മേയർ !
അച്ഛാ , അച്ഛനും ഒരു മഹാനാണ് !
വോ . പതുക്കെ , പതുക്കെ...
ഹായ്, വ്ലാഡ് .
ഞാനിത് കഴിക്കാൻ പാടില്ല , പക്ഷേ...
ഓഹ് , അത് വളരെ ഹൃദയസ്പർശിയായ കാഴ്ച്ചയായിരുന്നു.
ഞാൻ ആകെ വൃത്തികേടായി അല്ലേ ഇത് കാരണം ? ഇമോഷണൽ ആയി അല്ലേ! ദേ വെള്ളം ഒഴുകി വരുന്നു.
ഒരുപാട് പേരോട് നന്ദി പറയാനുണ്ട് .
എന്നെ കൂട്ടിലിട്ട് വടി കൊണ്ട് കുത്തിയ...
...നൂളിലെ നല്ലവരായ ജനങ്ങളോട്.
അത് ഞാനായിരുന്നു !
എന്‍റെ ചങ്ങാതി മോർട്ടൻ, എനിക്കൊപ്പം കൂടെ നിന്ന ഒരേയൊരാൾ.
അത് , എന്‍റെ തൊട്ടടുത്തല്ല.
അവൻ കുറ്റിക്കാട്ടിലൊളിച്ചു, എനിക്ക് നല്ല ചിന്തകൾ അയച്ചുകൊണ്ടിരുന്നു. അവൻ ചെറുതല്ലേ.
മച്ചാനേ , നീയൊരു യോദ്ധാവായ കവിയാണ്.
എല്ലാത്തിലും ഉപരി, ഹൂവില്ലേയിലെ മേയറിനോട് ഞാൻ നന്ദി പറയാൻ ആഗ്രഹിക്കുന്നു,
പുള്ളിയാണ് എന്നെ ആദ്യം മുതലേ വിശ്വസിച്ചിരുന്നത്.
ഹോർട്ടൻ, ഞങ്ങൾ നിന്നെ മിസ്സ്‌ ചെയ്യും.
നീയില്ലാതെ ഞങ്ങൾ എന്തും ചെയ്യും ,ഹോർട്ടൻ ?
വിഷമിക്കേണ്ട . ഞാനെപ്പോഴും ഇവിടെയൊക്കെ തന്നെയുണ്ടാകും.
ഞാൻ കറങ്ങി നടക്കുമ്പോഴും..
നിങ്ങളെയെന്‍റെ കൺമുന്നിൽത്തന്നെ വച്ചിട്ടുണ്ടാകും.
നീ ശൈത്യകാലത്തിലെ തണുത്തിരുണ്ട രാത്രിയിൽ ജനലരികിൽ വെച്ച ഒരു മെഴുകുതിരിയാണ്.
മനോഹരമായ പ്രയോഗം.
ഞാൻ അടുത്തു വന്നുകൊണ്ടിരിക്കുകയാണ്.
ഞാൻ വിചാരിച്ചതിനെക്കാൾ ഒരുപാടടുത്ത്.
ഇനി കുറച്ച് ശ്രുതി കൂട്ടി പിടിക്കാം..
അങ്ങനെ എല്ലാം ഹോർട്ടനും ഹൂകൾക്കും മംഗളമായി കലാശിച്ചു.
അതുപോലെ തന്നെ കാട്ടിലുള്ള എല്ലാവർക്കും , എന്തിന് കംഗാരുകൾക്ക് പോലും.
അപ്പോൾ അതെല്ലാവർക്കുമൊരു പാഠമായിരിക്കട്ടെ.
ഒരാൾ, ഒരാൾ തന്നെയാണ്.. അതിനി എത്ര ചെറുതാണെങ്കിലും ശരി.
പരിഭാഷ : ഫഹദ് അബ്ദുൽ മജീദ്
എംസോണ്‍ റിലീസ് - http://www.malayalamsubtitles.org/ www.facebook.com/msonepage